ISPA opatrenie 
2002 SK 16 P PE 009

FINANČNÉ MEMORANDUM

Dohodnuté medzi Európskou komisiou a 
Slovenskou republikou

týkajúce sa grantu pomoci z Nástroja pre štrukturálne politiky v predvstupovom období pre opatrenie

Zlepšenie životného prostredia v oblasti Liptova,
Slovenská republika

FINANČNÉ MEMORANDUM

Európska komisia, tu a ďalej uvádzaná ako “KOMISIA”, ktorá koná za a v mene Európskeho spoločenstva, tu ďalej uvádzaného ako “SPOLOČENSTVO”, zastúpená Komisárom pre regionálnu politiku pánom Michelom Barnierom, za Komisiu

na jednej strane a

Vláda Slovenskej republiky, tu a ďalej uvádzaná ako “príjemca”

na strane druhej

sa dohodli na nasledovnom:

Článok 1

Opatrenie uvedené dolu v článku 2 sa bude realizovať a financovať z rozpočtových zdrojov Spoločenstva, v súlade s ustanoveniami definovanými v tomto Memorande. Opatrenie uvedené dolu v článku 2 sa bude vykonávať v súlade so Všeobecnými podmienkami pripojenými k Rámcovej dohode uzavretej medzi Komisiou a príjemcom, ktorých dodatkom sú podmienky tohto Memoranda a osobitné ustanovenia pripojené k tomuto Memorandu.

Článok 2
Identifikácia opatrenia
Nástroj pre štrukturálne politiky v predvstupovom období poskytne financovanie nasledujúceho opatrenia formou grantu, v zmysle popisovanom v Prílohe I:

Číslo opatrenia:	2002/SK/16/P/PE/009

Názov:	Zlepšenie životného prostredia v oblasti Liptova

Obdobie trvania:	Dátum začiatku: Dátum podpísania finančného memoranda Komisiou

			Dátum ukončenia: 31. december 2007

Miesto:		Liptovský Mikuláš, Žilina

Sekcia:			Povodie rieky Váh

Článok 3
Záväzok
1.	Maximálna výška verejných alebo ekvivalentných výdavkov, ktoré možno zobrať do úvahy na účely výpočtu čiastky poskytovanej pomoci sa rovná 10 520 000 €.

2.	Percentuálny podiel pomoci poskytovanej Spoločenstvami je pevne určený a predstavuje 50 % z celkových verejných alebo ekvivalentných výdavkov uvádzaných vo finančnom pláne v Prílohe II.

3.	Maximálna výška pomoci poskytnutej vo forme grantu z Nástroja pre štrukturálne politiky v predvstupovom období je pevne stanovená a rovná sa 5 260 000 €.

4.	Záväzný prísľub poskytnutia čiastky vo výške 4 208 000 € z rozpočtu na rok 2002 v rámci rozpočtovej linky B7-020 bol vydaný. Záväzky v súvislosti s ďalšími splátkami budú založené na úvodnom alebo na revidovanom finančnom pláne daného opatrenia, s ohľadom na stav realizácie opatrenia a na dostupnosť rozpočtových prostriedkov.

Článok 4
Platby
1.	Pomoc poskytovaná Spoločenstvom bude pokrývať platby uskutočňované v súvislosti s opatrením, za ktoré príjemca prijal právne záväzné záväzky a na ktoré boli osobitne vyčlenené nevyhnutné finančné prostriedky. Tieto platby sa musia vzťahovať na práce popisované v Prílohe I.

2.	Platby uskutočnené pred termínom podpísania finančného memoranda Komisiou nie sú oprávnenými pre pomoc z Nástroja pre štrukturálne politiky v predvstupovom období.

3.	Opatrenie popisované v Prílohe I a platby uskutočňované orgánom zodpovedným za implementáciu opatrenia budú dokončené najneskôr do 31. decembra 2007.

Správa požadovaná pre platbu posledného zostatku bude predložená najneskôr do 6 mesiacov po tomto termíne.

4.	Výška preddavku je pevne stanovená na 1 052 000 € a preddavok sa poukáže týmto spôsobom:

-	Čiastka 526 000 € bude uhradená po podpísaní tohto memoranda príjemcom.

-	Zvyšok sa uhradí po podpísaní prvej zmluvy o dielo na významné práce, v zmysle budúcej dohody medzi príjemcom a Komisiou po predložení plánu obstarávania, ako špecifikuje Článok 8 (3) nižšie v texte.

Článok 5
Dodržiavanie zákonov a zásad Spoločenstiev
Toto opatrenie sa musí realizovať v súlade s príslušnými ustanoveniami špecifikovanými v Európskych dohodách a musí byť príspevkom k presadzovaniu politík Spoločenstva, osobitne politík súvisiacich s ochranou životného prostredia a jeho zlepšením.

Článok 6
Duševné vlastníctvo
Príjemca a orgán zodpovedný za implementáciu, uvedený v Prílohe I, bod 3, je povinný zabezpečiť nadobudnutie všetkých nevyhnutných práv duševného vlastníctva na štúdie, výkresy, plány, projekty, publicitu a ostatné materiály zostavené v súvislosti s plánovaním, projektovaním, realizáciou, monitorovaním a vyhodnotením projektu. Sú povinní zaručiť, že Komisia a všetky ostatné orgány alebo osoby delegované Komisiou budú mať prístup a právo používať takéto materiály. Komisia využije takéto materiály iba na vlastné účely.

Článok 7
Povolenia a oprávnenia
Kompetentné orgány príjemcu sú povinné v primeranom čase a v súlade s vlastnou legislatívou poskytnúť povolenia a oprávnenia každého druhu potrebné pre realizáciu opatrenia.

Článok 8
Osobitné podmienky v súvislosti s opatrením
Bez ujmy na účinnosti všeobecných ustanovení, špecifikovaných v Prílohe III, je poskytnutie grantu Spoločenstiev pre toto opatrenie podmienené splnením nasledujúcich podmienok:

1.	Podmienka súvisiaca s východiskovými predpokladmi a stavom aktív:

Komisia si vyhradzuje právo prehodnotiť výšku poskytnutej pomoci z ISPA špecifikovanú v Článku 3 v tom prípade, ak sa do piatich rokov odo dňa dokončenia diela prevádzkové podmienky (tarify, výnosy a pod.) podstatne zmenia oproti východiskovým predpokladom prijatým pri určovaní výšky grantu alebo ak nastane významná zmena:

a)	ovplyvňujúca charakter prevádzky alebo jej podmienky realizácie, alebo poskytujúca súkromnému alebo verejnoprávnemu subjektu neprimerané výhody, a
b)	vyplývajúca buď zo zmeny charakteru vlastníctva ktorejkoľvek časti financovanej infraštruktúry, alebo pri zániku alebo závažnej zmene prevádzkového rámca.

Krajina príjemcu bude o akejkoľvek takejto zmene informovať Komisiu a bude sa usilovať o dosiahnutie následnej dohody s Komisiou o týchto zmenách.

2.	Podmienka životaschopnosti:

Poskytnutie grantu Spoločenstiev na opatrenie je podmienené tým, aby zainteresované orgány dali k dispozícii dostatočné prostriedky na zabezpečenie efektívnej prevádzky a údržby aktív.

Ad-hoc podmienky (budú doplnené a prispôsobené podľa potreby)

Článok 9
Ustanovenia týkajúce sa implementácie uvedené v Prílohách k tomuto finančnému memorandu sú jeho neoddeliteľnou súčasťou.

Nedodržanie podmienok a ustanovení týkajúcich sa implementácie bude Komisia posudzovať v súlade s postupom, definovaným v Prílohe III.1, Časť VIII.

Článok 10
Autentický text tohto finančného memoranda je tento dokument, ako je tu dolu podpísaný.

V Bratislave 
Dátum	V Bruseli
Dátum	
Za príjemcu
Pál Csáky

Podpredseda vlády SR
Národný koordinátor ISPA 	Za spoločenstvo
Michel Barnier v.r.

Komisár	

Zoznam Príloh finančného memoranda
Príloha I	Popis opatrenia
Príloha II	Finančný plán
Príloha III
Príloha III.1	Finančné vykonávacie ustanovenia ISPA
Príloha III.2	Ustanovenia, ktorými sa riadi oprávnenosť výdavkov na opatrenia pri čerpaní pomoci z ISPA
Príloha III.3	Vzor pre žiadosti na platby, pre podávanie správ o finančnom a fyzickom pokroku a pre žiadosť o zmenu 
Príloha III.4	Dohoda o minimálnych požiadavkách na finančnú kontrolu platných pre opatrenia pri čerpaní pomoci z ISPA
Príloha III.5	Dohoda v súvislosti s nezrovnalosťami a vrátením čiastok chybne prijatých v rámci ISPA
Príloha III.6	Požiadavky na informovanie a publicitu

PRÍLOHA I

Popis opatrenia
Zlepšenie životného prostredia v oblasti Liptova
Číslo kódu komisie: 2002 SK 16 P PE 009

1.	Názov opatrenia

Zlepšenie životného prostredia v oblasti Liptova

2.	Orgán predkladajúci žiadosť (Národný koordinátor pre program ISPA)

2.1.	Meno:		Mária Kadlečíková, podpredsedníčka vlády SR
2.2.	Adresa:	Úrad vlády SR, Námestie Slobody 1, 813 70 Bratislava, Slovenská republika
	E-mail:	marek.teplansky@government.gov.sk

3.	Orgán zodpovedný za implementáciu (definovaný v Časti II (2) Prílohy III.2)

3.1.	Meno:	Sylvia Kniežová
3.2.	Adresa:	Ministerstvo životného prostredia SR, Námestie Ľudovíta Štúra 1, 812 35 Bratislava, Slovenská republika
	E-mail:	sylvia.kniezova@iaeip.sk

4.	Konečný príjemca (v prípade, že ide o iný orgán ako je uvedené v bode 3.)

	4.1.	Názov:		Milan Kolimár, riaditeľ
4.2.	Adresa:	Severoslovenské vodárne a kanalizácie, š. p.(SeVaK), Bôrická cesta 107, 010 23, Žilina
E-mail:	milan_kolimar@SeVaK.sk

5.	Miesto

5.1.	Prijímateľská krajina:	Slovenská republika
5.2.	Región:	Liptov

6.	Popis

6.1.	Prehľad projektu
Žiadosť o prostriedky z fondov programu ISPA sa vzťahuje na výstavbu a rekonštrukciu kanalizačných systémov, ktoré – ak sa dodrží súčasný plán – by mali byť dokončené v roku 2006. Ku konkrétnym cieľom prvej fázy projektu (t.j. súčasný návrh projektu ISPA) patrí:
–	Rekonštrukcia existujúceho kombinovaného kanalizačného systému v meste Liptovský Hrádok, ktorý by mal poskytnúť samostatné dažďové a sanitárne kanalizácie (t.z. plné oddelenie vôd) a rozšírenie sanitárneho kanalizačného systému do obcí Dovalovo, Liptovská Porúbka a Liptovský Peter. Výsledkom by malo byť pripojenie ďalších 10 000 ľudí k novým sanitárnym kanalizačným systémom do roku 2006;
–	Výstavba nových sanitárnych kanalizačných systémov pre aglomeráciu, ktorú tvoria obce Uhorská Ves, Podtureň a Liptovský Ján, čím sa do roku 2006 k súčasnému systému pripojí ďalších 1800 ľudí;
–	Redukcia pretekania podzemných vôd do existujúcich kombinovaných kanalizácií zatesnením a rozšírením kanalizačných zariadení prostredníctvom dodania sanitárnych kanalizácií v meste Liptovský Mikuláš, kde počet dodatočne pripojených obyvateľov do roku 2006 dosiahne 500.
Dokončenie opatrenia ISPA v roku 2006 zabezpečí pripojenie ďalších 12 300 ľudí k čistiarni odpadových vôd v meste Liptovský Mikuláš. Celkový počet občanov, ktorých sa toto opatrenie dotkne však bude oveľa vyšší. Utesňovanie netesniaceho kanalizačného systému v Liptovskom Mikuláši prispeje aj k zníženiu množstva infiltrovanej vody v kanalizačnom systéme, čo zníži prevádzkové náklady na čistenie kanálového odpadu, čo sa v budúcnosti odrazí aj v poplatkoch za čistenie. Odhaduje sa, že navrhované opatrenie v tejto oblasti bude po ukončení projektu prínosom pre cca 46 000 obyvateľov pripojených ku kanalizačnému systému (existujúcemu ako aj novo pripojenému).

6.2.	Podrobnosti projektu ISPA
Subkomponent 1: Rekonštrukcia a rozšírenie systému kanalizácie v Liptovskom Hrádku 
Táto činnosť sa skladá z dvoch hlavných častí:
–	Rekonštrukcia kanalizačného systému. Kombinovaný systém kanálov prijíma veľké množstvo podzemnej vody v dôsledku zatekajúcich spojov a porúch v štruktúre. Následne bolo navrhnuté úplne oddeliť dažďovú vodu vybudovaním nového sanitárneho kanalizačného systému. Prípojky domácností budú odpojené od existujúceho systému a znovu napojené na nové sanitárne kanály. Pôvodné kanály budú slúžiť ako dažďové. Z urbanizovanej oblasti budú odvádzať dažďovú vodu (žiadna nadbytočná voda nebude vypúšťaná do kanalizačného systému) a privádzať ju do ČOV v Liptovskom Hrádku. Dažďový výpust, ktorá sa nachádza na hornom toku od ČOV bude upravená a bude privádzať dažďovú vodu do ČOV. Základný prietok, t.j. čistá infiltrovaná voda bude vypúšťaná do rieky Váh bez akéhokoľvek čistenia. Na obnovu zatekajúcej kanalizácie nebudú pridelené žiadne investície. Hydraulický dizajn nového systému sa skúmal v rámci poslednej štúdie uskutočniteľnosti. Pre oblasť obce boli navrhnuté dimenzie systému DN 300 a 400 mm. Celková dĺžka súčasného systému, ktorá je navrhnutá na rekonštrukciu je 18,8 km, vrátane domových prípojok. Počet odpojených/znovu pripojených obyvateľov: 7 500.
–	Rozšírenie kanalizačného systému na predmestie Dovalovo (severovýchodná časť Liptovského Hrádku) a Liptovskú Porúbku (južná časť Liptovského Hrádku). Dovalovu bude slúžiť gravitačný sanitárny kanalizačný systém. Tento bude prepojený s novým sanitárnym systémom v Liptovskom Hrádku. Gravitačný sanitárny kanalizačný systém bude slúžiť aj oblasti Liptovskej Porúbky. Odpadová voda bude prečerpávaná cez rieku Váh v západnej časti systému do neďalekého existujúceho kanála kombinovaného s dažďovým výpustom. Do tejto aktivity bolo zahrnuté aj rozšírenie kanalizačného systému v Liptovskom Petri. Celková dĺžka nového potrubia je 21,8 km vrátane nových prípojok. Počet novo pripojených obyvateľov: 2 500.
Subkomponent 2: Vybudovanie kanalizačného potrubia medzi L. Hrádkom a L. Mikulášom
Predpokladá sa vybudovanie gravitačného sanitárneho kanalizačného systému medzi Liptovským Hrádkom a Liptovským Mikulášom. Kanalizačné potrubie bude privádzať sanitárnu a komerčnú odpadovú vodu z Liptovského Hrádku, Dovalova, Liptovskej Porúbky a Liptovského Petra do ČOV v Liptovskom Mikuláši. Trasa kanalizačného potrubia bola optimalizovaná tak, aby umožnila pripojenie obcí na trase. Kanalizačné potrubie vchádza do Liptovského Mikuláša v časti Okoličné, kde sa napája na existujúci kombinovaný kanál A, DN 600 mm. Hydraulické vyhodnotenie tohto kanála potvrdilo, že má dostatočnú kapacitu na prijatie týchto sanitárnych tokov z Liptovského Hrádku. Celková dĺžka nového prepravného kanála je 6,9 km s priemermi DN 500 mm (dĺžka 4,5 km) a DN 600 mm (dĺžka 2,4 km). 
Subkomponent 3: Rekonštrukcia a rozšírenie kanalizačného systému v Liptovskom Mikuláši
Táto činnosť sa skladá z dvoch častí:
–	Rekonštrukcia a rozšírenie kombinovaného kanalizačného systému. Prevádzkovateľ označil niekoľko úsekov kanalizačného systému za poruchové. Navrhuje sa tieto úseky zrekonštruovať, pričom podrobnosti rekonštrukcie sú uvedené v tabuľke nižšie. Mestská časť Liptovského Mikuláša Okoličné čiastočne využíva kombinovaný kanalizačný systém. V rámci tejto aktivity sa navrhuje rozšírenie sanitárnych kanálov o 2,4 km. Po ukončení prác bude mať celá predmestská oblasť k dispozícii kanalizáciu. Počet novo pripojených obyvateľov: 500.
–	Utesnenie. Kanalizačný systém prijíma podstatné množstvo infiltrovanej vody. Zdá sa, že dochádza k presakovaniu podzemnej vody cez spojovacie články betónového potrubia. Predpokladá sa, že rekonštrukcia pomôže zredukovať množstvo presakovanej podzemnej vody. Ďalšie zníženie infiltrácie sa predpokladá uskutočnením lokálnych opráv (predpokladaná celková dĺžka 7 km). Pred začatím akýchkoľvek konštrukčných opráv bude však potrebné uskutočniť podrobný monitoring. Náklady na monitorovanie sú zahrnuté do finančných prostriedkov z programu ISPA. Počet novo pripojených obyvateľov: 0.
Subkomponent 4: Sanitárna kanalizácia pre obce Liptovský Ján, Uhorská Ves a Podtureň
Prepravné potrubie, ktoré je naplánované v rámci subkomponentu 2 umožní pripojenie obcí na trase, ktorá vytvára aglomeráciu, ktorá má v roku 2006 dosiahnuť počet obyvateľov približne 2000 (a tak bude spadať pod Smernicu o čistení komunálnych odpadových vôd). Týmito obcami sú Podtureň (počet obyvateľov dnes 472), Liptovský Ján (počet obyvateľov v súčasnosti 864) a Uhorská Ves (počet obyvateľov v súčasnosti 412). V súčasnosti nemá ani Uhorská Ves ani Podtureň k dispozícii kanalizáciu, okrem 920 m dlhého kanála, ktorý bol nedávno vybudovaný v Uhorskej Vsi. Pre tieto dve obce sa navrhuje výstavba nového sanitárneho kanalizačného systému. Celková dĺžka kanalizačných systémov je 6,2 km. Počet novo pripojených obyvateľov: 900.
Liptovský Ján má v súčasnosti k dispozícii kombinovaný kanalizačný systém a ČOV. Zrekonštruovaný bude celý kanalizačný systém (okrem horného úseku kanála druhého kombinovaného kanála a dažďového výpustu, ktorý vlastní súkromný fond). Nová sanitárna kanalizácia sa bude využívať na zber dažďovej vody. Nový sanitárny kanalizačný systém (dĺžka 7,5 km) bude odpojený od miestnej ČOV a napojený na existujúce kanalizačné potrubie v Uhorskej Vsi a prostredníctvom nového kanalizačného systému vybudovaného pre túto obec pripojený na ČOV v Liptovskom Mikuláši. ČOV v Liptovskom Jáne bude využívaná len na predčistenie dažďovej vody. Počet odpojených/znovu pripojených obyvateľov: 900.
Tento projekt je súčasťou skupiny projektov povodia rieky Váh. Ostatné projekty sú, alebo boli, predmetom žiadostí ISPA a sú realizované v Martine, Žiline a Považskej Bystrici.

7.	Ciele

7.1.	Hlavnými cieľmi projektu je dosiahnutie súladu so smernicou EK č. 91/271/EEC o čistení komunálnych odpadových vôd, zabezpečenie kvality vody v priľahlej rieke Váh a podpora ekonomického rozvoja Liptova. Cieľ projektu bude dosiahnutý výstavbou resp. rekonštrukciou kanalizačných systémov, čo umožní spracovanie všetkej odpadovej vody v tejto oblasti v jednej centrálnej ČOV v meste Liptovský Mikuláš (vrátane systému intenzívneho odstraňovania živín, ktorý sa nepoužíva v žiadnej inej ČOV v tejto oblasti).
Z celkového pohľadu sa od projektu očakávajú nasledujúce výsledky/prínosy:
–	Pripojenie 12 300 obyvateľov v tejto oblasti k novým sanitárnym kanalizačným systémom do roku 2006 (z tohto celkového počtu bude 8 400 obyvateľov odpojených od kolabujúcich kombinovaných kanalizačných systémov v Liptovskom Hrádku a Liptovskom Jáne);
–	Redukcia znečistenia podzemnej vody z pretekajúcich žúmp prostredníctvom zníženia počtu obyvateľov, ktorí ešte nie sú pripojení na potrubnú kanalizáciu. Do roku 2006 má byť k potrubnej kanalizácii pripojených ďalších 3900 obyvateľov;
–	Zníženie infiltrovania podzemnej vody do netesniacich kombinovaných kanalizačných systémov v Liptovskom Mikuláši (v roku 2001 systém slúžil 34 000 obyvateľom);
–	Zníženie znečistenia rieky Váh a vodnej nádrže Liptovská Mara, ako aj odstraňovanie ďalšieho znečistenia v rozsahu do 180 ton BOD5 ročne a 450 ton Ntot (celkový obsah dusíka) ročne;
–	Zavedenie nového tarifného systému založeného na princípe „znečistovateľ platí“, ktorý by mal po prvý raz zabezpečiť dosiahnutie stavu, keď priemyselné podniky platia skutočné náklady za služby čistenia odpadových vôd;
–	Zníženie nákladov na prevádzku a údržbu v pobočke spoločnosti v Liptovskom Mikuláši;
–	Celkové zlepšenie kvality služieb, ktoré spoločnosť SeVaK poskytuje svojim klientom;
–	Vytvorenie vhodných podmienok pre hospodársky rozvoj regiónu, vrátane zvýšenia hodnoty pôdy.

7.2.	Ukazovatele
Kľúčové ukazovatele uvedené v nasledujúcich tabuľkách budú použité na monitorovanie pokroku projektu. Keďže finálnu podobu niektorých komponentov určí až zhotoviteľ, čísla uvedené v týchto tabuľkách sú iba indikatívne.
Fyzické ukazovatele projektu
Fyzický ukazovateľ	Jedn. hodnota 	Objem	
Sanitárna kanalizácia (nové, vrátane súkromných častí domácich pripojení)	
Liptovský Hrádok	m	40 600	
Liptovský Hrádok – Liptovský Mikuláš	m	6 870	
Liptovský Mikuláš	m	2 365	
Uhorská Ves	m	3 715	
Podtureň	m	2 500	
Liptovský Ján	m	7 465	
Kombinované kanalizácie (iba rekonštrukcia a obnova, bez výstavby nových kombinovaných kanalizácií)	
Liptovský Mikuláš (rekonštrukcia)	m	1 300	
Liptovský Mikuláš (zatesnenie)	m	*7 000	
Prečerpávacie stanice (nové, iba pre sanitárne kanalizácie)	
Liptovský Hrádok	počet	3	
Uhorská Ves	počet	1	
Celková dĺžka	m	*71 815	
*	Dĺžka tesnenia je iba odhadovaná; dĺžky konkrétnych častí tesnenia sa určia po ukončení monitorovacieho programu.

Ukazovatele výkonu pre projekt
Parameter	Jednotka	Rok 2002	Rok 2006	Rok 2025	
Rieka Váh nad Liptovským Mikulášom v časti Okoličné	
Q355	m3/s	5.81
2.85
11.96
1.06
0.026	
BOD5	mg/l		
COD	mg/l		
TN vypočítané	mg/l		
TP	mg/l		
Výtok z ČOV Liptovský Mikuláš	
Q24	l/s	449	382	363	
BOD5	mg/l	30	20	20	
	t/rok	425	241	229	
COD	mg/l	100	90	90	
	t/rok	1416	1084	1030	
TN	mg/l	40	10	10	
	t/rok	566	120	114	
TP	mg/l	2	1	1	
	t/rok	28	12	11	
Rieka Váh pod Liptovským Mikulášom v časti Lisková (po zmiešaní s čistenou odpadovou vodou)	
BOD5	mg/l	4.8	3.9	3.9	
COD	mg/l	18.3	16.8	16.5	
TN	mg/l	3.85	1.61	1.59	
TP	mg/l	0.17	0.09	0.08	
Pozn:	Hodnoty vypočítané pre roky 2006 a 2025 predpokladajú, že nedôjde k žiadnym zmenám v kvalite riečnej vody.

8.	Harmonogram prác
Pracovná kategória	Začiatok	Ukončenie	
Štúdia uskutočniteľnosti	September 2001	Február 2002	
Finančná a ekonomická analýza	Október 2001	Február 2002	
Monitorovací postup EIA, Príloha II 	Marec 2002	Máj 2002	
Technická pomoc pre projektový manažment	Marec 2003	Október 2003	
Postupy verejného obstarávania – stavebný dozor	Marec 2003	November 2003	
Menovanie hlavného inžiniera	September 2003		
Dokumentácia verejnej súťaže	Máj 2002	Október 2002	
Postupy verejného obstarávania – pracovná zmluva	Január 2003	September 2003	
Príprava stavebného projektu zhotoviteľom	Október 2003	Jún 2004	
Územné a stavebné povolenia	Január 2004	September 2004	
Príprava stavby a výstavba	Február 2004	December 2006	
Prevádzka	Apríl 2004	December 2006	

9.	Analýza ekonomickej výhodnosti vynaložených prostriedkov a sociálneho prínosu
Formálna analýza ekonomickej výhodnosti vynaložených prostriedkov a sociálneho prínosu projektu nebola vykonaná. Projekt však obsahuje isté kvalitatívne aj kvantitatívne analýzy. Očakáva sa, že projekt bude prínosný v nasledujúcich oblastiach:
Životné prostredie a zdroje
–	Ochrana podzemnej vody, ktorá by inak prenikla do kanalizačnej siete a stala sa kontaminovanou a nepoužiteľnou.
–	Zvýšenie kvality prirodzeného životného prostredia v tejto oblasti znižovaním objemu vypúšťanej znečistenej odpadovej vody, predchádzaním prenikaniu odpadu zo žúmp a zabraňovaním nesprávnemu odstraňovaniu odpadu zo žúmp.
Zdravie, služby a voľný čas
–	Priamy prínos pre zdravie komunity i návštevníkov nielen vďaka zníženiu úniku neupraveného odpadu do rieky Váh (a tým pádom aj do vodnej nádrže Liptovská Mara), ale aj znížením používania žúmp.
–	Zvýšenie hodnoty regiónu pre rekreáciu a voľný čas vďaka vyššej kvalite životného prostredia.
Regionálna ekonomika
–	Odstránenie prekážok, ktoré obmedzujú rozvoj v súvislosti s nedostatkom kanalizačnej infraštruktúry v kľúčových oblastiach.

10.	Hlavné prvky finančnej analýzy

10.1.	Princíp „znečisťovateľ platí“
Služby spojené s čistením odpadových vôd v projektovej oblasti sú financované z užívateľských poplatkov. Avšak súčasné usporiadanie poplatkov neodzrkadľuje zaťaženie systému znečistenou vodou. Zvýšené jednotkové náklady na čistenie silne znečistenej priemyselnej odpadovej vody sa dotuje krížovými dotáciami ostatných užívateľov (domácnosti a inštitúcie). Súhrnne to znamená, že príjmy z taríf pokrývajú prevádzkové náklady, ale neposkytujú dostatočný prebytok potrebný na nevyhnutné kapitálové investície. 
Aby bolo možné zlepšiť súčasnú situáciu v projektovej oblasti (a pracovať v kontexte zmien prebiehajúcich v slovenskom sektore vodného hospodárstva) je navrhnutý program reformy taríf zároveň s projektovou investíciou. Tento program prinesie systém spoplatňovania pre kanalizačný systém v Liptovskom Mikuláši, ktorý bude založený na princípe „znečisťovateľ platí“. Poplatky sa budú vypočítavať na základe objemu (ročný výtok v m3), priemernej ročnej koncentrácie BOD5 podľa užívateľskej skupiny, a podľa celkových nákladov spoločnosti SeVaK na čistenie odvodené od fixných a variabilných výdavkov na prevádzkovanie ČOV v Liptovskom Mikuláši (vrátanie amortizácie). Užívateľské skupiny, ktoré boli zadefinované pre účely stanovenia taríf, sú ‘domácnosti’, ‘hlavné priemyselné odvetvie’, ‘iné odvetvia’ a ‘inštitúcie’. Hlavný dopad reformy bude spočívať v tom, že časť nákladov, ktorú budú zdieľať priemyselné podniky sa zvýši, čo lepšie odzrkadlí, do akej miery zaťažujú systém. 
Očakáva sa, že zvyšovanie poplatkov za čistenie odpadových vôd spustí reakciu na strane užívateľov. V oblasti Liptovského Mikuláša je táto otázka obzvlášť dôležitá pokiaľ ide o priemyselných užívateľov, kde sa očakáva, že výsledkom bude zlepšovanie ich hospodárenia s odpadovými vodami a inštalovanie vlastných čistiarní odpadových vôd na mieste.
10.2.	Tarify
Tarify pre domácnosti sú predmetom regulácie cien v zmysle Zákona č. 18/1996 Z.z., aj keď toto nezabránilo každoročnému zvyšovaniu, ktoré má pomôcť prevádzkovateľovi dosiahnuť ciele v oblasti návratnosti nákladov. Jediná štandardná cena platí pre všetky domácnosti v prevádzkovanej oblasti spoločnosti SeVaK Žilina, pričom jednotková tarifa za vodu a kanalizáciu je stanovená maximálnou povolenou cenou podľa predpisov, a to 11,5 Sk (0,26 €)/m3 za vodu a 7,5 Sk (0,17 €)/m3 za kanalizáciu (od 1.1.2001). 
Iní spotrebitelia (nie domácnosti, t.j. priemyselné podniky a inštitúcie) sú spoplatňovaní za základe zmluvných cien, ktoré stanovuje SeVaK, a ktoré sa zakladajú na spoločnej dohode. Tarify zahŕňajú prevádzkové náklady a zisk približne 10%. Priemyselné a inštitucionálne tarify sú rôzne v rámci pobočiek SeVaK-u a zohľadňujú miestnu ekonomiku a ekonomickú situáciu užívateľa služby.
Predpokladá sa, že tarify pre domácnosti za kanalizačné služby sa zvýšia na 26,4 Sk (0,61 €)/m3 v roku 2025. Analýza naznačuje, že tarify počas obdobia realizácie projektu ostanú v medziach sociálnej dostupnosti. Tarifa pre hlavné priemyselné odvetvie sa zvýši na 86 Sk (1,98 €)/m3 v rokoch 2002-2006 a v roku 2025 dosiahne 126,9 Sk (2,92 €)/m3. Ostatní priemyselní výrobcovia a inštitúcie vďaka tomu, že v porovnaní s hlavným priemyselným odvetvím znečisťujú vypúšťanú odpadovú vodu do menšej miery, budú čeliť miernejšiemu zvyšovaniu a v roku 2025 zaplatia 22,6 resp. 13 Sk (0,52 a 0,30 €)/m3.
10.3.	Financovanie
Pri 50% pomoci z programu ISPA a 25% pomoci z národného spolufinancovania je odhadovaná miera vnútornej návratnosti (IRR) projektu pri Scenári A (pozri nižšie) 7%, s čistou súčasnou hodnotou (NPV) 137 000 €. Bez pomoci z programu ISPA vychádzajú obidve hodnoty (IRR a NPV) negatívne.
Pri navrhovanej finančnej štruktúre projektu a predpokladanom pláne taríf budú údržba a prevádzkové náklady projektu plne pokryté z príjmov za poplatky užívateľov. Projekt je finančne trvalo udržateľný pri 3 rôznych testovaných scenároch vypúšťania odpadových vôd. Základný scenár bol zadefinovaný tak, aby odzrkadľoval očakávaný profil nákladov, taríf a výnosov spoločnosti v prípade absencie projektu. Kľúčový prípad zohľadňujúci existenciu projektu (Scenár A) bol testovaný a zohľadňuje súbor najdôležitejších predpokladov. Podľa obidvoch týchto projektových scenárov dôjde k podstatným úsporám prevádzkových nákladov. Zníženie zisku v roku 2006 je zapríčinené odpojením spoločnosti Gelima a vlastným čistením odpadu, a to v obidvoch scenároch. Podobné prerušenie všetkých hlavných priemyselných podnikov v Scenári B spôsobí podstatnejší pokles zisku v roku 2006. Takže za účelom udržania ziskov na predchádzajúcej úrovni bude pre všetky scenáre v roku 2006 nevyhnutná rozsiahlejšia revízia tarifnej štruktúry. Následne v dôsledku vyprodukovania dostatočného hotovostného toku nie je potreba ďalšieho financovania.

11.	Analýza vplyvov na životné prostredie
Otázky týkajúce sa vplyvov na životné prostredie na Slovensku rieši Zákon č. 127/1994 Z.z. o posudzovaní vplyvov na životné prostredie, v znení Zákona č. 391/2000 Z.z., ktorý zabezpečuje plnú harmonizáciu slovenskej legislatívy so Smernicou EK č. 85/337/EC, novelizovanú č. 97/11/EC. Podľa slovenskej legislatívy analýza vplyvov na životné prostredie musí byť vykonaná pre čistiarne odpadových vôd a kanalizačné systémy v oblastiach s populačným ekvivalentom nad 100 000 osôb. Pre ČOV a kanalizačné systémy v oblastiach s populačným ekvivalentom nižším ako 100 000 osôb sa rozhodnutie o tom, či je potrebné vypracovať analýzu o vplyve na životné prostredie urobí na základe konkrétneho prešetrenia (monitorovania) zámerov a cieľov navrhovaného projektu, ktoré sa predkladajú Ministerstvu životného prostredia SR. Kanalizačné systémy financované prostredníctvom programu ISPA v rámci tohto projektu sa nachádzajú v oblastiach s populačným ekvivalentom nižším ako 100 000 osôb. ČOV financovaná spoločnosťou SeVaK spôsobí, že dôjde k ďalšiemu zníženiu populačného ekvivalentu. Pre tento projekt boli zámery a ciele projektu predložené Ministerstvu životného prostredia SR, rozhodnutie bolo prijaté a analýza vplyvu na životné prostredie sa nevyžaduje. 

12.	Náklady a pomoc (v €)

Položka	
Celkové náklady	
Neoprávnené výdavky	Celkové oprávnené náklady	
Poplatky za projektovanie a plánovanie	527 630	*66 800	460 830	
Nákup pozemkov				
Príprava staveniska	350 360		350 360	
Hlavné stavebné práce	10 776 680	*2 075 300	8 701 380	
Stroje a zariadenia	2 512 000	*2 454 600	57 200	
Technická pomoc 1)	121 460		121 460	
Dozor počas realizácie	387 700		387 700	
Nepredvídané výdavky 2)	441 070		441 070	
Dane/Verejné poplatky 3)	919 400	919 400		
Iné (konkretizujte)				
SPOLU (vrátane DPH)	16 036 100	5 516 100	10 520 000	
* Modernizácia ČOV Liptovský Mikuláš v rokoch 1996 – 2001.
1)	Technická pomoc 1: Príprava podmienok zadania kontraktov na dodávky a poskytovanie služieb	12 360 € 
	Technická pomoc 2: Školenie projektového manažéra	109 100 € 
2)	Nepredvídané výdavky sú stanovené na úroveň 5% hlavných stavebných prác.
3)	Na hlavné stavebné práce, stroje a zariadenia a nepredvídané výdavky neoprávnené na podporu z fondov ISPA sa vzťahuje 10% DPH.

Náklady spolu	Príspevok súkromného sektora	Neoprávnené výdavky	Celkové oprávnené náklady	Grant ISPA	Miera grantu
%	
16 030 100	0	5 516 100	10 520 000	5 260 000	50	
Rozsah pomoci	Analýza dostupnosti ukázala, že projekt môže byť financovaný do výšky cca 25% z celkového objemu investícií z vlastných zdrojov cez vylepšený systém generovania výnosov (vrátane zvýšenia taríf) a prostredníctvom úveru. Navrhovaná štruktúra financovania preto predpokladá, že 50% investícií bude financovaných prostredníctvom grantu ISPA a zvyšných 25% grantu by mal byť financovaný zo štátneho rozpočtu Slovenskej republiky.

13.	Účasť medzinárodných finančných inštitúcií
Vláda SR sa v súčasnosti nachádza vo finálnom štádiu rokovaní s EIB o globálnom rámcovom úvere pre environmentálne projekty ISPA na Slovensku. Súčasný projekt bude môcť využívať prostriedky z tohto úveru.

14.	Plán verejného obstarávania
Práce budú realizované v súlade s plánom verejného obstarávania uvedeného v Prílohe I.a.

PRÍLOHA I.a
Predbežný plán verejného obstarávania
Verejná súťaž 
č.	Charakteristika prác a služieb, ktoré sú predmetom verejnej súťaže	Typ kontraktu (práce, dodávky alebo služby)	Predbežne stanovený mesiac začatia verejnej súťaže
(mesiac/rok)	Miera refundova-teľnosti faktúr týkajúcich sa konkrétneho kontraktu	
1	Technická pomoc pre projektový manažment:
121 460 €	Služby
Otvorený medzinárodný	Marec 2003	50%	
2	Stavebný dozor: 387 700 €	Služby
Otvorený medzinárodný	Apríl 2003	50%	
3	Rekonštrukcia, utesňovanie a rozširovanie kanalizačných systémov: 1 000 5240 €	Práce
Otvorený medzinárodný	Máj 2003	50%	
Konkrétne podmienky pre udelenie kontraktov budú k dispozícii v Úradnom vestníku ES a/alebo na Internete.

PRÍLOHA III.1
Finančné realizačné ustanovenia ISPA
Časť I
Formy a podiel pomoci

(1)	Pomoc spoločenstva v rámci ISPA môže mať formu nevratnej priamej pomoci, vratnej pomoci alebo akejkoľvek inej formy pomoci.

	Pomoc vrátená riadiacemu orgánu alebo inému štátnemu orgánu sa použije znova na ten istý účel.

(2)	Podiel pomoci spoločenstva poskytnutej v rámci ISPA môže byť až do 75 % verejného alebo ekvivalentného výdavku vrátane výdavkov zo strany subjektov, ktorých činnosti sa vykonávajú v administratívnom alebo právnom rámci, na ktorého základe sa považujú za ekvivalentné štátnym subjektom. Komisia môže navrhnúť zvýšenie tohto podielu až na 85 %, najmä keď usúdi, že na realizáciu opatrení podstatných pre dosiahnutie všeobecných cieľov ISPA je potrebný podiel vyšší ako 75 %.

	Podiel pomoci a maximálna suma grantu ISPA budú určené vo finančnom memorande týkajúcom sa opatrenia.

	S výnimkou prípadov vratnej pomoci alebo prípadov zahŕňajúcich podstatný záujem spoločenstva sa podiel pomoci bude znižovať tak, aby sa zohľadnila:

	(a)	Dostupnosť spolufinancovania;
	(b)	Schopnosť opatrenia generovať príjmy; a
	(c)	Vhodná aplikácia zásady „znečisťovateľ platí“.

(3)	Opatreniami, ktoré generujú príjmy podľa odseku 2(b), budú tie, ktoré sa týkajú:

	(a)	Infraštruktúry, ktorej používanie zahŕňa poplatky znášané používateľmi;

	(b)	Produktívnych investícií do oblasti životného prostredia.

	Predpisy na aplikáciu zásady „znečisťovateľ platí“ vypracovala Komisia.

(4)	Predbežné štúdie a technické podporné opatrenia sa môžu výnimočne financovať na 100 % celkových nákladov.

(5)	Opatrenia pokryté finančným memorandom bude realizovať prijímajúca krajina v úzkej spolupráci s Komisiou, ktorá naďalej ponesie zodpovednosť za využitie pridelených prostriedkov.  

Časť II
Alokácie

(1)	Komisia realizuje výdavky v rámci ISPA v súlade s finančným nariadením platným pre všeobecný rozpočet Európskych spoločenstiev na základe finančného memoranda, ktoré sa vypracuje medzi Komisiou a prijímajúcou krajinou.

	Ročné rozpočtové alokácie vzhľadom na pomoc poskytnutú na opatrenia sa však budú vykonávať jedným z nasledujúcich dvoch spôsobov:

	(a)	Alokácie vzhľadom na opatrenia, na ktoré poskytuje pomoc ISPA a ktoré sa majú uskutočniť za obdobie dvoch alebo viacerých rokov, sa spravidla a s prihliadnutím na bod (b) budú realizovať v ročných splátkach.

		Alokáciu vzhľadom na prvú ročnú splátku vykoná Komisia, keď podpíše finančné memorandum týkajúce sa opatrenia.
		
		Táto alokácia bude zodpovedať sume grantu uvedenej pre prvý rok podľa finančného plánu. Počas obdobia vedúceho k plnej decentralizácii by malo byť dostatočné pokryť práce, ktoré sa majú kontrahovať v priebehu prvých rokov.

	Alokácie v súvislosti s následnými ročnými splátkami budú vychádzať z počiatočného alebo revidovaného finančného plánu pre dané opatrenie. V zásade sa budú poskytovať na začiatku každého finančného roka a najneskôr do 1. apríla príslušného roka za predpokladu, že ich prognózované výdavky pre nasledujúci rok budú opodstatňovať a že postup prác ukáže, že projekt napreduje uspokojivo smerom k dokončeniu a s ohľadom na rozpočtovú dostupnosť prostriedkov.

	(b)	Pre opatrenia s trvaním menej ako dva roky, alebo pre ktoré pomoc Spoločenstva nepresahuje 20 miliónov €, sa môže uskutočniť prvý záväzok až do 80 % celkovej poskytnutej pomoci, keď Komisia podpíše finančné memorandum týkajúce sa daného opatrenia.
		Zvyšok bude alokovaný za predpokladu, že postup prác ukáže, že projekt napreduje uspokojivo smerom k dokončeniu a s ohľadom na rozpočtovú dostupnosť prostriedkov.
	
(2)	S výnimkou náležite odôvodnených prípadov sa zruší pomoc alokovaná na opatrenie, na ktorom sa podstatné práce nezačnú do dvoch rokov od dátumu podpisu finančného memoranda týkajúceho sa daného opatrenia Komisiou.

	V každom prípade bude Komisia informovať v primeranom čase prijímajúcu krajinu a určený orgán, kedykoľvek sa vyskytne riziko zrušenia.

Časť III
Platby

(1)	Platby môžu mať formu buď zálohových platieb, priebežných platieb, alebo platieb konečného zostatku.
	Priebežné platby a platby zostatku sa budú vzťahovať na výdavky skutočne potvrdené a vyplatené, ktoré sa musia opierať o potvrdené faktúry alebo účtovné doklady ekvivalentnej preukaznej hodnoty.

(2)	Zálohové platby
	Vo všeobecnosti sa určenému orgánu definovanému v (9) vyplatí zálohová platba až do 20 % celkovej pomoci z ISPA podľa pôvodného rozhodnutia.

	Prevod zálohovej platby sa bude spravidla uskutočňovať nasledujúcimi spôsobmi:
	-	Prvá splátka až do polovice zálohy sa vyplatí, keď prijímajúca krajina podpíše finančné memorandum;
	-	Zvyšok sa vyplatí po podpísaní prvej zmluvy, za normálnych okolností prvej zmluvy na práce.

	Odchýlky od tohto všeobecného pravidla musia byť schválené rozhodnutím Komisie vo finančnom memorande týkajúcom sa daného opatrenia.

	Ak sa Komisii nepošle žiadna žiadosť o platbu do 12 mesiacov od dátumu, keď sa vyplatila zálohová platba, určený orgán uvedený v odseku (2) vráti celú zálohovú platbu alebo jej časť. Sumu zálohy, ktorá sa vráti, určí Komisia na základe skutočne vynaložených kvalifikovaných výdavkov. Vrátenie zálohy nevedie k zrušeniu pomoci Spoločenstva.

(3)	Priebežné platby
	Priebežné platby uskutoční Komisia v prospech určeného orgánu na požiadanie a za predpokladu, že opatrenie napreduje uspokojivo smerom k dokončeniu a uskutoční ich ako refundáciu potvrdených a skutočne vynaložených výdavkov s prihliadnutím na nasledujúce podmienky:

	–	Prijímajúca krajina predložila správu popisujúcu postup opatrenia na základe jeho fyzických a finančných ukazovateľov a jeho súladu s finančným memorandom vrátane akýchkoľvek prípadných špecifických podmienok spojených s pomocou,
	–	Boli rešpektované postrehy a odporúčania národných inšpekčných orgánov a/alebo inšpekčných orgánov Spoločenstva,
	–	Boli nahlásené akékoľvek technické, finančné a právne problémy, ktoré sa vyskytli, a opatrenia prijaté na ich odstránenie,
	–	Boli analyzované akékoľvek odchýlky od pôvodného finančného plánu,
	–	Boli opísané kroky prijaté na zvýšenie publicity opatrenia. 

	Prijímajúca krajina bude informovaná Komisiou, ak niektorá z vyššie uvedených podmienok nebola splnená;

	Mal by sa používať štandardný vzor poskytovaný Komisiou pre platobné nároky a pre správy o finančnom a fyzickom postupe.

(4)	Prijímajúce krajiny zabezpečia, aby sa žiadosti o platbu predkladali Komisii spravidla trikrát za rok, najneskôr do 1. marca, do 1. júla a do 1. novembra.

(5)	Celková suma platieb uskutočnených podľa odsekov (2) a (3) nesmie prekročiť 80 % celkovej pridelenej pomoci. Komisia môže v odôvodnených prípadoch toto percento zvýšiť na 90 %.

(6)	Vyplatenie zostatku pomoci Spoločenstva
	Zostatok pomoci Spoločenstva vypočítaný na základe potvrdených a skutočne vynaložených výdavkov sa vyplatí za predpokladu, že:

	–	Opatrenie bolo uskutočnené podľa svojich cieľov,
	–	Opatrenie splnilo svoje špecifické podmienky podľa finančného memoranda,
	–	Záverečná správa spomínaná v časti V bola predložená Komisii,
	–	Určený orgán alebo subjekt spomínaný v odseku 2 predloží Komisii žiadosť o platbu do šiestich mesiacov od termínu dokončenia prác a pre výdavky stanoveného vo finančnom memorande,
	–	Prijímajúca krajina potvrdzuje Komisii, že informácie uvedené v žiadosti o platbu a v správe sú správne,
	–	Prijímajúca krajina poslala Komisii vyhlásenie uvedené v dodatku III.4, prílohe B,
	–	Všetky informácie a opatrenia týkajúce sa publicity vypracované Komisiou v zmysle dodatku III.6 boli implementované
	–	Keď sa správa pomoci v rámci opatrenia zverí realizačným agentúram v krajinách žiadateľa na decentralizovanej báze, prijímajúca krajina poskytne Komisii všetky informácie potrebné na overenie toho, že boli dodržané pravidlá Spoločenstva týkajúce sa verejného obstarávania, najmä v súvislosti s uverejnením vyhlásenia tendra a predkladaním hodnotenia tendra a správ o udelení kontraktu, a že boli dodržané všetky podmienky špecifikované vo finančnom memorande.

(7)	Ak sa vyššie uvedená záverečná správa nepošle Komisii do 6 mesiacov po konečnom termíne dokončenia prác a platieb podľa finančného memoranda, príslušná časť pomoci predstavujúca zostatok pre dané opatrenie by sa mala zrušiť.

(8)	Požiadavky na priebežné a záverečné platby predložené prijímajúcou krajinou sú sprevádzané vyhlásením národného autorizačného zástupcu, že deklarované platby sa týkajú len výdavkov doložených potvrdenými faktúrami alebo účtovnými dokladmi preukaznej hodnoty a ktoré spĺňajú ustanovenia platné pre kvalifikáciu výdavkov pre projekty s pomocou ISPA podľa dodatku III.2.

(9)	Všetky platby pomoci pridelené Komisiou v rámci tohto finančného memoranda sa uskutočnia na centrálny subjekt, Národný fond, určený prijímajúcou stranou na príjem takých platieb. Komisia vykoná platby spravidla na jeden bankový účet určený prijímajúcou krajinou najneskôr dva mesiace po prijatí platnej a úplnej žiadosti o platbu. Tento termín neplatí pre zálohovú platbu. Národný fond príspevok ISPA prevedie čo najrýchlejšie a vcelku na subjekt zodpovedný za realizáciu.

(10)	Národný fond vedený národným autorizačným zástupcom má mať celkovú zodpovednosť za správu prostriedkov v rámci príslušnej prijímajúcej krajiny. Tento zástupca bude zodpovedný aj za refundáciu akýchkoľvek preplatených alebo nenáležite vyplatených súm Komisii.

Povinnosti národného autorizačného zástupcu sú zakotvené v zmluve o budúcej zmluve uzavretej medzi Komisiou a prijímajúcimi krajinami.

Časť IV
Použitie meny €
(1)	Sumy v žiadostiach o pomoc spolu s relevantným plánom financovania budú vyjadrené v €.

(2)	Sumy pomoci a plány financovania schválené Komisiou budú vyjadrené v €.

(3)	Deklarácie výdavkov na podporu príslušných žiadostí o platbu budú vyjadrené v €.

	Prepočítavacím kurzom, ktorý sa použije, bude konečná finančná účtovná sadzba Komisie platná pre mesiac, v ktorom sa deklarácie výdavkov zaregistrujú v účtovných dokumentoch zodpovedných orgánov, ktoré majú na starosti finančnú správu projektu. Mesačný prepočítavací kurz je stanovený podľa ustanovenia uvedeného v článku 1 (2) nariadenia Komisie (EURATOM, ECSC, EC) č. 3418/93 zakotvujúceho podrobné pravidlá pre implementáciu istých ustanovení finančného nariadenia z 21. decembra 1977. Prepočítavacím kurzom je kurz z predposledného pracovného dňa mesiaca predchádzajúceho mesiacu, za ktorý sa stanovujú kurzy. Komisia bude o tomto kurze informovať zodpovedné orgány.

(4)	Platby finančnej pomoci zo strany Komisie sa uskutočnia v € v prospech orgánu určeného prijímajúcou krajinou na príjem takých platieb.

Časť V
Záverečná správa

Orgán alebo subjekt zodpovedný za opatrenie má Komisii predložiť záverečnú správu do šiestich mesiacov od dokončenia opatrenia. Záverečná správa bude obsahovať nasledujúce: 

(a)	popis vykonanej práce s priložením fyzických ukazovateľov, kvantifikáciu výdavkov podľa kategórií prác a opatrenia prijaté vzhľadom na špecifické klauzuly obsiahnuté v rozhodnutí o pridelení pomoci;

(b)	potvrdenie súladu práce s rozhodnutím prideľujúcim pomoc;

(c)	prvé hodnotenie rozsahu, v akom sa dosiahli očakávané výsledky, vrátane najmä nasledujúcich:

	-	dátum účinnosti realizácie opatrenia;
	-	indikácia spôsobu, ako sa opatrenie bude spravovať po dokončení;
	-	prípadné potvrdenie finančných prognóz, najmä v súvislosti s prevádzkovými nákladmi a očakávanými príjmami;
	-	potvrdenie socio-ekonomickej prognózy, najmä očakávaných nákladov a prínosov;
	-	indikácia opatrení prijatých na zabezpečenie ochrany životného prostredia a ich náklady vrátane dodržania zásady „znečisťovateľ platí“,
	-	dátum, ku ktorému sa subvencované opatrenie sprevádzkovalo,

(d)	informácie týkajúce sa opatrení v oblasti publicity.

Časť VI
Zmeny finančného memoranda

(1)	Ak sa skutočne vynaložený verejný alebo ekvivalentný výdavok bude líšiť od výdavku pôvodne plánovaného, poskytnutá pomoc Spoločenstva sa s prihliadnutím na to bude meniť, ale nesmie prekročiť maximálnu sumu uvedenú vo finančnom memorande.

	Zmena v podiele pomoci spoločenstva oproti pôvodne stanovenému podielu alebo maximu grantu bude vyžadovať úpravu finančného memoranda v súlade s postupom opísaným v odseku (3).

(2)	Ak pri zmene finančného plánu pre projekt už vykonané alokácie a/alebo platby Spoločenstva prekročia sumy uvedené v upravenom finančnom pláne, Komisia pri autorizácii prvej finančnej operácie (alokácie alebo platby) po danej zmene vykoná úpravu tak, aby sa zohľadnila suma nadmerne alokovaná alebo preplatená.

(3)	Akékoľvek zmeny finančného memoranda sa uskutočnia v súlade s nasledujúcimi postupmi:

	(a)	Zmeny, ktoré predstavujú podstatnú zmenu v cieľoch alebo charakteristikách projektu alebo podstatnú zmenu vo finančnom pláne alebo harmonograme výdavkov, sa uskutočnia prostredníctvom finančného memoranda vypracovaného na požiadanie prijímajúcej krajiny alebo z iniciatívy Komisie po konzultácii s prijímajúcou krajinou. Definícia „podstatnej“ zmeny je uvedená v rámci ustanovení platných pre kvalifikovanie výdavkov.

	(b)	V prípade iných zmien prijímajúca krajina pošle Komisii návrh na zmenu. Komisia predloží svoje poznámky alebo podpíše túto dohodu do dvadsiatich pracovných dní od prijatia návrhu. Zmeny budú prijaté, keď Komisia poskytne svoj súhlas. Riadiaci výbor ISPA sa bude informovať o takých zmenách.

	(c)	Akákoľvek zmena v ročných výdavkov menšia ako 25 % celkových výdavkov plánovaných na projekt sa nebude považovať za podstatnú zmenu plánu financovania a harmonogramu výdavkov.

Časť VII
Finančná kontrola

(1)	Vhodné interné a externé finančné kontroly má vykonávať v súlade s medzinárodne akceptovanými auditnými štandardmi kompetentný národný finančný kontrolný orgán, ktorý musí byť nezávislý, aby mohol túto funkciu vykonávať. Každý rok sa Komisii pošle plán auditov a súhrn nálezov uskutočnených auditov. Správy z auditov budú k dispozícii Komisii.

(2) 	Bez dotknutia kontrol uskutočnených prijímajúcimi krajinami môžu odborné organizácie Komisie a Dvor audítorov prostredníctvom svojich vlastných zamestnancov alebo náležite oprávnených zástupcov uskutočňovať technické alebo finančné audity na mieste vrátane náhodných kontrol a záverečných auditov.

(3)	Prijímajúca krajina má zabezpečiť, aby keď zamestnanci Komisie alebo ich náležite oprávnení zástupcovia a/alebo Dvor audítorov vykonáva kontroly, aby tieto osoby mali právo vykonať kontroly na mieste všetkej relevantnej dokumentácie a účtov týkajúcich sa položiek financovaných v rámci finančného memoranda. Prijímajúce krajiny majú pomáhať odborným organizáciám Komisie a Dvoru audítorov vykonávať audity týkajúce sa využitia prostriedkov poskytnutých v rámci ISPA.

(4)	Podrobné realizačné ustanovenia zásad pre finančnú kontrolu spolu s opatreniami pre spoluprácu a pre koordináciu prípravy programov a metodiky kontroly medzi Komisiou a prijímajúcimi krajinami sú uvedené v dodatku III.4.

Časť VIII
Náhrada neodôvodnených platieb

(1)	Ak realizácia opatrenia zjavne nebude odôvodňovať buď časť pridelenej pomoci, alebo celú pridelenú pomoc, Komisia vykoná vhodné preskúmanie prípadu, najmä požiada prijímajúcu krajinu, aby predložila svoje pripomienky v zadanom termíne a aby odstránila akékoľvek nezrovnalosti.

(2)	Po preskúmaní spomínanom v odseku 1 môže Komisia znížiť, pozastaviť alebo zrušiť pomoc vzhľadom na príslušné opatrenia, ak preskúmanie odhalí nezrovnalosti, neprípustné kombinovanie prostriedkov alebo nedodržanie jednej z podmienok vo finančnom memorande a najmä akúkoľvek významnú zmenu ovplyvňujúcu povahu alebo podmienky realizácie opatrenia, pre ktorú sa nevyžiadalo schválenie Komisie. Akékoľvek zníženie alebo zrušenie pomoci zakladá nárok na vymáhanie zaplatených súm.

(3)	Keď Komisia usúdi, že nezrovnalosť nebola odstránená alebo že operácia alebo jej časť neopodstatňuje pridelenú pomoc alebo jej časť, Komisia vykoná vhodné preskúmanie prípadu a požiada prijímajúcu krajinu o predloženie pripomienok do daného termínu. Ak prijímajúca krajina neprijme žiadne nápravné opatrenia, Komisia po preskúmaní môže:

	(a)	znížiť alebo zrušiť akúkoľvek zálohu;
	(b)	zrušiť pomoc pridelenú na opatrenie alebo jej časť.

	Komisia určí rozsah nápravy berúc do úvahy povahu nezrovnalosti a rozsah akýchkoľvek chýb v riadiacom a kontrolnom systéme. 

(4)	Akákoľvek neopodstatnene vyplatená suma bude Komisii vrátená orgánom špecifikovaným v časti III (9). Ak tento orgán sumu splatnú v prospech Spoločenstva nesplatí, Komisii túto sumu uhradí prijímajúca krajina. Úrok z oneskorených platieb sa bude účtovať z nesplatených súm použitím pravidiel špecifikovaných vo finančnom nariadení platnom pre rozpočet Spoločenstva.

Časť IX
Riadenie

(1)	Komisia bude vyžadovať od prijímajúcich krajín:

	(a)	aby od 1. januára 2000 a v žiadnom prípade nie neskôr ako 1. januára 2002 zaviedli riadiace a kontrolné systémy, ktoré zabezpečia:
		-	Riadnu realizáciu pomoci pridelenej v rámci tohto memoranda v súlade so zásadami správneho finančného riadenia,
		-	Oddelenie funkcií riadenia a kontroly,
		-	Aby deklarácie výdavkov prezentované Komisii boli presné a vychádzali z účtovných systémov na základe podkladových dokumentov, ktoré budú k dispozícii na overenie;

	(b)	aby pravidelne overovali, či boli opatrenia financované Spoločenstvom riadne uskutočňované;

	(c)	aby zabránili nezrovnalostiam a prijímali opatrenia proti nim;

	(d)	aby vymohli akékoľvek sumy stratené v dôsledku nezrovnalosti alebo nedbalosti.

(2)	Riadiace a kontrolné systémy prijímajúcich krajín majú poskytnúť dostatočnú auditnú stopu podľa definície v dodatku III.4, prílohe A, aby umožnili najmä:

	-	Zosúladenie sumárnych účtov potvrdených Komisii s účtovnými záznamami a podkladovými dokumentmi na rôznych administratívnych úrovniach,
	-	Overenie transferov dostupných prostriedkov Spoločenstva a iných prostriedkov,
	-	Preskúmanie technických a finančných plánov projektu, správ o postupe, tendrových a kontraktačných postupov na rôznych administratívnych úrovniach. 

Časť X
Monitoring

Prijímajúce krajiny a Komisia zabezpečia, aby implementácia opatrenia bola monitorovaná a vyhodnotená v súlade s nasledujúcimi ustanoveniami:

(1)	Monitorovacie výbory sa založia dohodou medzi príslušnou prijímajúcou krajinou a Komisiou. Vo výboroch budú zastúpené orgány alebo subjekty určené prijímajúcou krajinou, Komisiou a prípadne EIB a/alebo inou financujúcou inštitúciou. Keď budú na realizáciu projektu kompetentné regionálne a miestne orgány a súkromné podniky a keď budú priamo dotknuté projektom, budú tiež zastúpené v takých výboroch.

(2)	Monitoring sa má vykonávať pomocou spoločne dohodnutých postupov predkladania správ, náhodných kontrol a prípadne zakladaním ad hoc výborov. Má sa vykonávať s odkazom na fyzické a finančné ukazovatele. Tieto ukazovatele sa budú týkať špecifického charakteru projektu a jeho cieľov. Budú usporiadané takým spôsobom, aby ukazovali dosiahnuté štádium realizácie opatrenia vo vzťahu k plánu a pôvodne stanoveným cieľom a pokroku dosiahnutému na strane riadenia a v akýchkoľvek súvisiacich problémoch.

(3)	(a)	Pre každé opatrenie bude národný koordinátor ISPA predkladať Komisii správy o postupe do troch mesiacov od konca každého plného roka implementácie.

	(b)	Na stretnutia monitorovacích výborov bude národný koordinátor ISPA predkladať správy o postupe podľa štandardného vzoru poskytnutého Komisiou. Správa musí byť v rukách Komisie 15 pracovných dní pred plánovaným stretnutím.

(4)	Na základe výsledkov monitoringu a berúc do úvahy poznámky monitorovacieho výboru bude Komisia upravovať sumy a podmienky poskytovania pomoci vzhľadom na pôvodné schválenie, ako aj predpokladaný plán financovania, v prípade potreby na návrh prijímajúcich krajín.

	Komisia zadefinuje vhodné mechanizmy pre tieto úpravy, pričom ich bude diferencovať podľa povahy a dôležitosti.

Časť XI
Transparentnosť v udeľovaní kontraktov

(1)	Postup, podľa ktorého sa bude postupovať pri prideľovaní kontraktu na práce, dodávky alebo služby, bude rešpektovať kľúčové zásady obsiahnuté v hlave IX finančného nariadenia platného pre všeobecný rozpočet Európskej únie.

(2)	(a)	Účasť v tendroch bude otvorená za rovnakých podmienok pre všetky fyzické a právnické osoby spadajúce pod aplikáciu Zmluvy a pre všetky fyzické a právnické osoby v prijímajúcich krajinách ISPA.

		Špecifikácie budú preto vyžadovať, aby účastníci tendrov uviedli svoju štátnu príslušnosť a prezentovali podklady bežne prijateľné podľa ich vlastného zákona.

	(b)	V náležite odôvodnených prípadoch, ako je napríklad spolufinancovanie s medzinárodnými finančnými inštitúciami a po včasnom preskúmaní riadiacim výborom ISPA, môže Komisia umožniť štátnym príslušníkom tretích krajín zúčastniť sa tendrov na kontrakty.

(3)	(a)	Prijímajúce krajiny prijmú potrebné opatrenia na zaručenie čo najširšej účasti. S týmto cieľom a v prípadoch, kedy to bude vyžadovať hodnota kontraktov, zabezpečia vopred zverejnenie pozvania na účasť v tendri v Úradnom vestníku Európskych spoločenstiev a v úradnom vestníku v prijímajúcej krajine.

	(b)	Odstránia tiež akúkoľvek diskriminačnú prax alebo technické špecifikácie, ktoré môžu znemožniť širokú účasť za rovnakých podmienok pre všetky fyzické alebo právnické osoby členských štátov a prijímajúcich krajín.

	(c)	Okrem toho tieto informácie musia byť transparentnou formou uverejnené na internete.

(4)	Podrobný postup na uskutočňovanie tendrov a kontraktov je zakotvený v príručke Decentralised Implementation System (DIS – decentralizovaný realizačný systém) zavedenej pre programy PHARE

Časť XII
Transparentnosť v účtovníctve a správach o projektoch

Prijímajúca krajina zabezpečí, aby pre opatrenie, ktorého sa týka finančné memorandum, všetky štátne alebo súkromné subjekty zapojené do riadenia a realizácie operácií udržiavali buď osobitný účtovný systém, alebo adekvátnu účtovnú kodifikáciu všetkých súvisiacich transakcií, ktorá uľahčí overovanie výdavkov Spoločenstvom a národnými kontrolnými orgánmi. Musia tiež zabezpečiť, aby boli všetky výdavky správne pripísané príslušnému projektu.

Zodpovedné orgány musia udržiavať dostupné všetky podkladové dokumenty týkajúce sa výdavkov na akýkoľvek projekt počas piatich rokov po poslednej platbe v súvislosti s projektom.

Časť XIII
Hodnotenie ex post
Hodnotenie ex post má pokryť využitie zdrojov a efektívnosť a účinnosť pomoci a jej dosah. Má pokryť faktory prispievajúce k úspechu alebo neúspechu realizácie opatrení a výkony a výsledky.

Po dokončení opatrení Komisia a prijímajúce krajiny preto vyhodnotia spôsob, ktorým boli opatrenia uskutočnené, vrátane účinného a efektívneho využitia zdrojov. Hodnotenie pokryje aj skutočný dosah ich realizácie, aby sa zhodnotilo, či sa dosiahli pôvodné ciele. Toto hodnotenie sa bude medzi iným zaoberať príspevkom opatrení na realizáciu politiky Spoločenstva k životnému prostrediu alebo jej príspevkom k rozšíreným transeurópskym sieťam a politike spoločnej dopravy. Zhodnotí aj environmentálny dosah opatrení.

Príloha III.2

Ustanovenia pre kvalifikáciu výdavkov na opatrenia subvencované z ISPA

Časť I
Oblasť výdavkov

ISPA poskytuje pomoc na nasledujúce opatrenia:

1.	Environmentálne projekty umožňujúce prijímajúcim krajinám splniť požiadavky environmentálneho zákona Spoločenstva a ciele Partnerstva pre vstup;

2.	Projekty dopravnej infraštruktúry, ktoré podporujú trvalo udržateľnú mobilitu a najmä tie, ktoré predstavujú projekty spoločného záujmu na základe kritérií rozhodnutia č. 1692/96/EC a tie, ktoré umožňujú prijímajúcim krajinám splniť ciele Partnerstva pre vstup; sem patrí prepojenie a súčinnosť národných sietí, ako aj s transeurópskymi sieťami spolu s prístupom k takým sieťam;

3.	Predbežné štúdie, hodnotenia a technické podporné opatrenia vrátane akcií týkajúcich sa informovanosti a publicity v súvislosti s kvalifikovanými projektmi. Sem patrí technická a administratívna pomoc na vzájomný prospech Komisie a prijímajúcich krajín, ktorá nespadá do stálej pôsobnosti národnej štátnej správy, pokrývajúca identifikáciu, prípravu, riadenie, monitoring, audit a dohľad nad projektmi.

Pravidlá v nižšie uvedených častiach II až XII sa týkajú projektov uvedených v bodoch 1 a 2 vyššie. Aplikujú sa však analogicky ako rozhodnutia pre projekty uvedené v bode 3.

Časť II
Základné definície a pojmy

1. 	Pojem projektu, štádia projektu a skupiny projektov

	Na účely tohto dokumentu budú platiť nasledujúce definície:

	a)	„projekt“ bude ekonomicky nerozdeliteľná séria prác plniacich presnú technickú funkciu s jasne identifikovanými cieľmi.

	b)	„technicky a finančne nezávislé štádium“ bude štádium, ktoré možno identifikovať ako samostatne funkčné.
		Štádium môže pokrývať predbežné, realizačné a technické štúdie potrebné na uskutočnenie projektu.

	c)	projekty vyhovujúce nasledujúcim trom podmienkam možno zoskupiť:

		-	musia byť lokalizované na tom istom vodnom toku alebo povodí alebo situované pozdĺž toho istého dopravného koridoru;
		-	musia sa uskutočňovať podľa celkového plánu pre vodný tok alebo povodie alebo koridor s jasne identifikovanými cieľmi;
		-	musí nad nimi vykonávať dohľad subjekt zodpovedný za koordináciu a monitoring skupiny projektov v prípadoch, kedy projekty uskutočňujú rôzne kompetentné orgány.

2.   	„Subjekt zodpovedný za realizáciu“

	(a)	Pre projekty subvencované z ISPA je „subjektom zodpovedným za realizáciu“ subjekt zodpovedný za tendre a kontrahovanie. Tento subjekt je uvedený v dodatku I, bode 3 finančného memoranda.
		V dôsledku toho akákoľvek zmena „subjektu zodpovedného za realizáciu“ projektu musí byť schválená Komisiou v rámci finančného memoranda.

		Tento subjekt sa bežne označuje ako konečný príjemca finančnej pomoci z ISPA. Len tento subjekt uskutočňuje kvalifikované výdavky.

	(b)	Tento subjekt však môže delegovať implementáciu na iný subjekt, ktorý tiež môže uskutočňovať kvalifikované výdavky. V takých prípadoch musí byť Komisia informovaná o navrhovanom type delegácie a musí dostať kópiu relevantných dokumentov.

3.   	Pojem „štátna správa“

	Štátna správa má zahŕňať nasledujúce tri úrovne všeobecnej správy:

	-	Subjekty centrálnej štátnej správy (národná úroveň);
	-	Subjekty regionálnej štátnej správy;
	-	Subjekty miestnych samospráv.

	Okrem toho tento pojem môže zahŕňať subjekty, ktorých aktivity sa vykonávajú v rámci administratívneho a právneho rámca, na ktorého základe sa považujú za ekvivalentné štátnym subjektom.

4.    	Realizácia a obdobie realizácie projektu

	(a)  	Predpokladá sa, že realizácia projektu pokrýva všetky štádiá od predbežného plánovania (vrátane štúdia alternatív) po dokončenie schváleného projektu a opatrenia na zabezpečenie publicity pre subvencovaný projekt.

	(b)  	Finančné memorandum môže platiť pre jedno alebo niekoľko vyššie uvedených štádií.

	(c) 	Obdobie realizácie projektu sa týka spravidla obdobia potrebného na dokončenie vyššie uvedených štádií až po okamih, keď sa projekt stane plne funkčným a keď sa dokončí fyzický objekt popísaný vo finančnom memorande.

5.    	Transparentnosť a dokumentárne dôkazy

Akékoľvek výdavky vykázané Komisii by mali byť založené na právne záväzných zmluvách a/alebo dokumentoch. Príslušné dokumentárne dôkazy sú nevyhnutné.

Aby sa maximalizovala transparentnosť a aby sa umožnila kontrola výdavkov zo strany Komisie a/alebo kompetentného národného orgánu finančnej kontroly, každá prijímajúca krajina musí zabezpečiť, aby mal akýkoľvek subjekt zapojený do riadenia a realizácie projektov osobitné účtovné záznamy pokrývajúce projekt popísaný vo finančnom memorande.

6.	Výdavok

Výdavok sa musí týkať platieb potvrdených a skutočne uskutočnených subjektom zodpovedným za realizáciu podložených potvrdenými faktúrami alebo účtovnými dokladmi ekvivalentnej dôkaznej hodnoty.

„Účtovný dokument ekvivalentnej dôkaznej hodnoty“ znamená akýkoľvek dokument predložený orgánom definovaným v bode 2 tejto časti, ktorý dokazuje, že účtovná položka poskytuje pravdivý a korektný pohľad na uvedenú transakciu v súlade so štandardnými účtovnými praktikami. Keď sa má použiť účtovný doklad ekvivalentnej dôkaznej hodnoty, je potrebný predchádzajúci súhlas Komisie.

Časť III
Hlavné kategórie kvalifikovaných výdavkov

Výdavky týkajúce sa 

-	štúdií uskutočniteľnosti,
-	plánovania a projektovania vrátane hodnotenia environmentálneho dosahu,
-	prípravy staveniska,
-	stavebných a montážnych prác,
-	zariadení a strojov trvalo inštalovaných v diele,
-	testovania a zaškoľovania,
-	riadenia projektu,
-	kompenzačných alebo opatrení na zmierňovanie environmentálneho dosahu,
-	iných typov výdavkov špecifikovaných vo finančnom memorande,
-	opatrení prijatých podľa ustanovení dodatku III 6 o informovanosti a publicite

sú spravidla kvalifikované s prihliadnutím na ďalej uvedené podmienky.

Časť IV
Realizačné štúdie, plánovanie a projektovanie diela

1. 	Výdavky týkajúce sa realizačných štúdií, plánovania a projektovania diela

	(a) 	Výdavky súvisiace s realizačnými štúdiami, plánovaním vrátane štúdií hodnotenia environmentálneho dosahu, expertízami súvisiacimi s dielom a projektovaním diela sú spravidla kvalifikované za predpokladu, že také výdavky priamo súvisia s jedným alebo niekoľkými projektmi a sú špecificky schválené finančným memorandom.

	(b)	V prípadoch, kde kontrakt pokrýva niekoľko projektov, alebo kde subjekt zodpovedný za realizáciu vykonáva vyššie uvedené funkcie samostatne, náklady sa pripisujú pomocou transparentného a oddeleného projektového účtovného systému založeného na účtovných dokumentoch alebo dokumentoch ekvivalentnej dôkaznej hodnoty (napr. pomocou systému časovej alokácie).

2.    	Zapojenie štátnej správy

V prípadoch, kde sú do činností spomenutých v bode 1 (a) tejto časti zapojení zamestnanci štátnej správy, Komisia môže akceptovať výdavky ako kvalifikované v náležite odôvodnených prípadoch podľa všetkých nasledujúcich kritérií:

	- 	zamestnanec musí dočasne opustiť svoje štatutárne zamestnanie v štátnej správe;
	- 	výdavok musí byť založený na kontrakte týkajúcom sa jedného alebo niekoľkých špecifikovaných projektov; v prípade, kedy sa kontrakt týka niekoľkých projektov, náklady sa musia alokovať transparentným spôsobom (napr. pomocou pracovných výkazov);
	- 	výdavok musí priamo súvisieť s jedným alebo viacerými individuálnymi projektmi;
	- 	kontrakt musí byť časovo obmedzený a nesmie prekročiť časový limit stanovený na dokončenie projektu;
	- 	úlohy, ktoré sa majú vykonať v rámci daného kontraktu, nesmú pokrývať všeobecné administratívne funkcie, ako je uvedené tu v časti VIII, bod 1;
	- 	toto ustanovenie sa nesmie použiť na obchádzanie postupov verejného obstarávania spoločenstva.

Časť V
Príprava staveniska a výstavba

(a) 	V prípadoch, kedy subjekt zodpovedný za realizáciu vykonáva prípravu staveniska alebo stavebné práce alebo ich časti samostatne, náklady sa pripisujú prostredníctvom transparentného a oddeleného projektového účtovného systému na základe účtovných dokladov alebo dokladov ekvivalentnej preukaznej hodnoty.

V prípadoch zapojenia zamestnancov štátnej správy platia ustanovenia časti IV, bodu 2.

(b) 	Kvalifikované náklady budú zahŕňať len náklady skutočne vzniknuté po dátumoch uvedených v časti X, bode 1 a týkajúce sa priamo projektu. Kvalifikované náklady môžu zahŕňať všetky alebo ktorékoľvek z nasledujúcich kategórií:

	- 	mzdové náklady (hrubé mzdy a platy);
	- 	poplatky za použitie trvalých zariadení počas výstavby;
	- 	náklady na výrobky použité na realizáciu projektu;
	- 	režijné náklady a iné nákladové položky, ak je to špecificky odôvodnené; majú sa alokovať korektným spôsobom v súlade so všeobecne uznávanými účtovnými štandardmi.
	-	pripísané režijné náklady nie sú kvalifikované v prípade, kedy je subjekt spomenutý pod vyššie uvedeným bodom (a) štátnou správou.

(c) 	Náklady by sa spravidla mali účtovať v trhových cenách. 

Časť VI
Nákup, prenájom zariadení a nehmotného majetku

1.	Trvalé zariadenia, ktoré sú súčasťou investičných výdavkov projektu

	(a) 	Výdavky na nákup alebo výrobu strojov a zariadení, ktoré majú byť trvale inštalované a zabudované do diela, sú kvalifikované za predpokladu, že sú zahrnuté do inventára trvalých zariadení subjektu uvedeného v časti II (2) a že sú považované za investičné výdavky v súlade so štandardnými účtovnými zvyklosťami.

	(b) 	Bez dotknutia časti IX (3) sa prenájom takého zariadenia považuje za súčasť prevádzkových nákladov a nie je kvalifikovaný.

2.    	Nákup nehmotného majetku

Nákupy a použitie nehmotného majetku, napríklad patentov, sú kvalifikované, ak sú potrebné na realizáciu projektu. 

3.   	Trvalé zariadenia použité na realizáciu projektu

	(a) 	V prípadoch, kedy subjekt zodpovedný za realizáciu vykonáva prípravu staveniska alebo stavebné práce alebo ich časť samostatne, výdavky na nákup alebo výrobu trvalých zariadení, ktoré sa používajú počas realizačnej fázy projektu, nie sú kvalifikované. Toto sa týka ťažkých stavebných strojov, ako aj kancelárskych a iných typov zariadení.

	(b) 	Trvalé zariadenia, ktoré sú výslovne zakúpené alebo vyrobené na realizáciu projektu, možno považovať za kvalifikované, ak sú bez ekonomickej hodnoty, alebo ak sa po použití zlikvidujú, a ak je to uvedené vo finančnom memorande.

4.	Trvalé zariadenia používané štátnou správou

	(a) 	Výdavky na nákup a prenájom trvalých zariadení používaných štátnou správou nie sú kvalifikované.

	(b) 	Bez dotknutia časti VIII (2) a (3), výdavky na zariadenia a nájomné za zariadenia používané štátnou správou pri uskutočňovaní svojej úlohy monitorovania a dohľadu môžu byť kvalifikované so súhlasom Komisie.

Časť VII
Nákup pozemkov a daň z pridanej hodnoty

Nákup pozemkov a daň z pridanej hodnoty (DPH) nie sú kvalifikované.

Časť VIII
Administratívne výdavky

1. 	Všeobecné zásady

Výdavky vzniknuté štátnym správam, vrátane platov národných, regionálnych a miestnych štatutárnych zamestnancov, nie sú kvalifikované na pomoc (vrátane technickej pomoci) s výnimkou náležite doložených výdavkov vyplývajúcich z povinnosti vykonávať finančné kontroly, finančný a fyzický monitoring, hodnotenie a prevenciu nezrovnalostí a výdavkov vzniknutých v rámci povinnosti vymáhať stratené sumy. 

S výnimkou Národného fondu náklady zahŕňajúce platy spojené s dočasným zamestnaním zamestnancov z iniciatívy Komisie, či už dočasných štátnych zamestnancov alebo zamestnancov zo súkromného sektora, za prácu zahŕňajúcu riadenie, následné sledovanie, vyhodnocovanie a kontrolu, sú kvalifikované v rámci technických podporných opatrení podľa definície v časti I (3).

Zariadenia na účely monitorovania môžu byť kvalifikované, ak ich špecificky umožňuje opatrenie technickej pomoci uvedené vo finančnom memorande.

2. 	Organizácia monitorovacích výborov

	(a)	Bez dotknutia vyššie uvedeného bodu 1 výdavky vzniknuté na organizáciu štatutárneho monitorovania sú kvalifikované po predložení dokumentárnych dôkazov.

	(b)	Prípustné náklady môžu spravidla zahŕňať jednu alebo viacero z nasledujúcich kategórií:

		-	služby tlmočníkov,
		-	prenájom zasadačky a pomocné opatrenia,
		-	prenájom audiovizuálnych a iných potrebných elektronických zariadení,
		-	poskytovanie dokumentácie a súvisiacich prostriedkov,
		-	poplatky za účasť expertov,
		-	cestovné výdavky.

	(c ) 	Platy a odmeny zamestnancov štátnej správy vyplatené v tomto kontexte nie sú kvalifikované.

3. 	Stretnutia na požiadanie Komisie

Pravidlá uvedené vo vyššie uvedenom bode 2 možno aplikovať analogicky na organizovanie ad hoc stretnutí na požiadanie Komisie.

Časť IX
Iné typy výdavkov

1. 	Riadenie projektov a dohľad nad projektmi

Výdavky súvisiace s riadením projektov a dohľadom nad projektmi sú spravidla kvalifikované. Platia ustanovenia uvedené v časti IV (1) a (2).

2.	Finančné poplatky

Akýkoľvek typ finančného poplatku súvisiaceho s realizáciou projektu nie je kvalifikovaný; toto sa týka najmä úrokov za preklenovacie financovanie, bankových poplatkov, obstarávacích poplatkov atď.

Bankové záruky týkajúce sa bankových pôžičiek používaných na financovanie projektu môžu byť kvalifikované so súhlasom Komisie.

3. 	Techniky financovania neimplikujúce okamžitý prevod vlastníctva majetku

Bez dotknutia bodu 2, finančné techniky, ktoré nemusia implikovať okamžitý prevod vlastníctva majetku, sa môžu považovať za kvalifikované, ak je to odôvodnené a schválené vo finančnom memorande.

Prijímajúca krajina musí preukázať prostredníctvom analýzy rizík, že použitá technika je ekonomicky výhodnejšia ako priame získanie majetku.

4. 	Prevádzkové výdavky, priebežné náklady subvencovaných projektov

	(a)  	Akýkoľvek typ prevádzkových nákladov vzniknutých po dokončení projektu nie je kvalifikovaný.
	(b)  	Bez ohľadu na vyššie uvedený bod (a) zaškolenie prevádzkového personálu a testovanie diela a jeho zariadení môže byť braté do úvahy ako kvalifikovaný výdavok počas potrebného obdobia definovaného vo finančnom memorande.
	(c ) 	Zásady definované vo vyššie uvedených bodoch (a) a (b) platia aj pre dokončenú jednotlivú časť projektu alebo zoskupeného projektu, aj keď celkový projekt ešte nebol dokončený.

5. 	Opatrenia týkajúce sa publicity a informovanosti

Výdavky na opatrenia uskutočnené podľa ustanovení dodatku III.6 na informovanosť a publicitu sú kvalifikované.

Časť X
Obdobie kvalifikácie

1.	Počiatočný časový limit kvalifikácie

Počiatočný časový limit kvalifikácie sa hodnotí rôzne podľa dvoch nasledujúcich situácií:

	(a)	keď výber projektov, organizácia tendrov a kontraktácia žiadateľskými krajinami podlieha ex ante schváleniu Komisiou, výdavky sú kvalifikované na pomoc od dátumu, keď Komisia podpísala finančné memorandum týkajúce sa tohto projektu.

		Vo výnimočných prípadoch a keď financovanie projektu pozostáva z kombinácie pôžičky buď od EIB, alebo inej finančnej inštitúcie a grantu ISPA, výdavok je kvalifikovaný na pomoc od dátumu odsúhlasenia konkrétneho projektu zo strany EIB alebo inej finančnej inštitúcie. Tento dátum by spravidla nemal byť skorší ako 6 mesiacov od dátumu uvedeného pod prvým pododsekom. Predpokladom sú nasledujúce podmienky:
 	
		-	Práce a kontrakty, pre ktoré bude platiť toto ustanovenie, musia byť identifikované vo finančnom memorande;
	
		-	EIB alebo iná finančná inštitúcia potvrdí, že sú dodržané ustanovenia článkov 108(2), 109 (2) a (3), 114 (1), 115, 117 a 118 finančného nariadenia platného pre všeobecný rozpočet Európskych spoločenstiev;

		Vo vyššie uvedených prípadoch môže Komisia spravidla aplikovať po preskúmaní riadiacim výborom ISPA ustanovenie článku 114 (2) finančného nariadenia platného pre všeobecný rozpočet Európskych spoločenstiev.

	(b)	po rozhodnutí komisie zveriť pomoc realizačným agentúram v žiadateľských krajinách na decentralizovanom základe, výdavok je kvalifikovaný na pomoc od dátumu, keď žiadosť dosiahne Komisiu (odbornú organizáciu ISPA) za predpokladu, že žiadosť možno považovať za kompletnú.

		Platby uskutočnené pred dátumami špecifikovanými vo vyššie uvedených bodoch (a) a (b) nie sú kvalifikované.

2.	Úpravy projektov

	(a) 	Akákoľvek úprava schváleného projektu, ktorá sa rovná alebo je väčšia ako 5 miliónov € alebo 20 % jeho celkových nákladov podľa toho, čo je nižšie, sa považuje za „podstatnú“ úpravu projektu. Závažné úpravy fyzických objektov projektu, ktoré sú také, že sa zmení povaha projektu, sa tiež považujú za „podstatné“.
		Pravidlá zakotvené odsekom 1 platia pre kvalifikáciu výdavkov týkajúcich sa tých úprav, ktoré sú definované vyššie.
	(b) 	Pre akúkoľvek inú úpravu projektu budú výdavky týkajúce sa nových dodatočných alebo rozšírených fyzických prvkov kvalifikované od času, keď požiadavka na úpravu dosiahne Komisiu (odbornú organizáciu ISPA).
	(c) 	Požiadavku na úpravu a k nej pripojené relevantné informácie možno prezentovať na monitorovacom výbore. V zápisnici sa musí urobiť záznam o požiadavke a uložení materiálu.

3. 	Konečný časový limit kvalifikácie 

(a)	Konečný dátum kvalifikácie je spravidla uvedený v článku 4, odseku 3 finančného memoranda.

	(b) 	Konečný dátum sa týka platieb vykonaných subjektom zodpovedným za realizáciu.

	(c) 	Konečný dátum kvalifikácie je zakotvený v príslušnom finančnom memorande. Po uplynutí tohto dátumu má prijímajúci štát k dispozícii obdobie šiestich mesiacov, aby Komisii predložil záverečnú žiadosť o platbu spolu so záverečnou správou a výkazom podľa časti III (6) dodatku III.1 a prílohy B dodatku III.4 k finančnému memorandu.

	(d) 	Komisia toto šesťmesačné obdobie nemôže predĺžiť.

Časť XI
Žiadosti o platbu

Žiadosti o platbu prezentované Komisii prijímajúcimi krajinami sú založené na deklaráciách výdavkov skutočne vyplatených podľa definície v časti II, bode 6.

V prípade práce vykonanej koncesionárom alebo ekvivalentným subjektom musí zodpovedný orgán štátnej správy potvrdiť správnosť výdavku.
Žiadosti o platbu musia byť registrované a potvrdené splnomocnencom pre Národný fond. Žiadosti sa potom postúpia Komisii cez delegáciu komisie.

Časť XII
Iné položky špecificky neuvedené

(1)	Kedykoľvek sa vyskytnú otázky, ktoré nie sú špecificky riešené v týchto zásadách platných pre kvalifikáciu výdavkov v rámci projektov s pomocou ISPA, záležitosť sa prediskutuje s Komisiou. Komisia sa bude snažiť riešiť otvorené otázky v duchu týchto zásad a s náležitým ohľadom na zásady stanovené pre Kohézny fond.

(2)	V prípade konfliktu medzi týmito zásadami a zásadami pravidiel národnej kvalifikácie budú mať prednosť vyššie uvedené zásady.

Príloha III.3.a

Vzor žiadostí o platbu a nahlasovania finančného a fyzického postupu

Instrument for Structural Policies for Pre-Accession
ISPA
Žiadosť o platbu

A. Typ platby

			Priebežná platba	
Platba presahujúca 80 %		Platba konečného zostatku	

B. Identifikácia účtu Národného fondu
Meno:
Adresa:
Kontakt:
Telefón:	Fax:
E-mail:
Názov banky:
Adresa banky:
PSČ:	     			Mesto:	     
Číslo účtu:	Kód banky: 

C.	Opatrenie
Názov opatrenia:	     
Kód opatrenia ISPA:	     	Národný referenčný kód:	     
Aktuálne finančné memorandum č.:	     	Dátum:	     

D. 	Subjekt zodpovedný za realizáciu (SZR)
Meno:	     
Adresa:	     
PSČ:	     		Mesto:	     
Meno kontaktnej osoby:	     
Telefón:	     
E-mail:	     

E. 	Vzniknuté výdavky a platby ISPA		Mena: € 

(a)	Kvalifikované výdavky potvrdené doposiaľ:	     
(b)	V tejto žiadosti o platbu:	     
(c) = (a)+(b)  	Kumulatívne výdavky doposiaľ:	     
(d)	Platba požadovaná touto žiadosťou:	     
(e) = (d)/(b)	% potvrdených výdavkov	     
Suma platieb ISPA prijatých Národným fondom (NF) 	     
k (dátum):	     

F.	Aktuálny kvalifikovaný výdavok podľa kategórie   	Mena: € 
Kategória výdavkov (*)	Výdavky v aktuálnom finančnom memorande	Predtým potvrdené výdavky	Výdavky potvrdené v tejto žiadosti o platbu
k (dátum)      	Celkové potvrdené výdavky	Miera finančnej realizácie	
	(1)	(2)	(3)	(4)=(2)+(3)	(5)=(4)/(1)	
Plánovanie/projektovanie	     	     	     	     	     	
Príprava staveniska	     	     	     	     	     	
Hlavné práce	     	     	     	     	     	
Stroje a zariadenia	     	     	     	     	     	
Technická pomoc						
Dohľad						
Iné (uveďte)						
Spolu	     	     	     	     	     	
(*) Ako je uvedené v tabuľke 9.1 formulára žiadosti o pomoc alebo podľa neskoršej úpravy.
    Je vhodné ďalšie rozdelenie podľa kontraktov

G.	Ukazovatele fyzickej realizácie	
Typ prác (*)	Fyzické ukazovatele (*)	Fyzická realizácia do predchádzajúcej žiadosti o platbu	K (dátum)
     	K (dátum)
     	Miera fyzickej realizácie v %	
	Jednotka	Množstvo		Fyzická realizácia týkajúca sa tejto žiadosti o platbu	Fyzická realizácia týkajúca sa súčtu všetkých predložených žiadostí		
		(1)	(2)	(3)	4 = (2)+(3)	5=(4)/(1)	

							

							
							
(*) Ako je uvedené v tabuľke 15.1 formulára žiadosti o pomoc alebo podľa neskoršej úpravy.
    Je vhodné ďalšie rozdelenie podľa kontraktov

H.	Stručný popis uskutočnených prác

I.	Špecifické podmienky týkajúce sa opatrenia (článok 8 finančného memoranda - FM)

Uveďte prípadné špecifické podmienky a opíšte, ako boli splnené.

J.	Postrehy a odporúčania národných inšpekčných orgánov a/alebo inšpekčných orgánov Spoločenstva (dodatok III.1 FM)

Uveďte prípadné súhrnné postrehy alebo odporúčania (s plným odkazom na zdroj) a opíšte, ako boli splnené.

K.	Technické, finančné alebo právne problémy (dodatok III.1 FM)

Uveďte akékoľvek problémy, ktoré sa vyskytli počas realizácie opatrenia, vrátane odchýlok od pôvodného finančného plánu a vysvetlite, aké opatrenia sa prijali na ich nápravu.

L.	Opatrenia prijaté na propagáciu pomoci Spoločenstva (dodatok III.6 FM)

Bilboardy postavené na stavenisku?	Áno		Nie	

Médiá využité na informovanie verejnosti o príslušnom opatrení:

	Tlač		Televízia 		Rozhlas	
	Iné audiovizuálne médiá	

Typ písomnej dokumentácie poskytnutej verejnosti:      

M.	Potvrdenie splnomocnenca pre Národný fond

Vyhlasujem, že potvrdené kvalifikované výdavky sa vzťahujú na výdavkové položky skutočne zaplatené a na schválené investície, že nezodpovedajú zmenám opatrení alebo prácam mimo popisu opatrenia a že originály dokumentárnych dôkazov takej platby uvedené v priloženom zozname sú uložené u tohto subjektu alebo realizačného orgánu, riadne opečiatkované a k dispozícii na nahliadnutie na účely overenia.

Dátum:	     	Podpis a potvrdenie

					 
DODATOK K ŽIADOSTI O PLATBU

Faktúry, ktoré sú podkladom žiadosti o platbu

Názov opatrenia:	     
Kód ISPA:	     	Národný kód:	     
Finančné memorandum č.	     	Dátum:	     

Dodávateľ a kontrakt	Faktúra č.	Dátum	Účtovný doklad č.	Dátum	Suma	Poznámky	

     

     

	     

     

     

     

     

     

     

     	     

     

     

     

     

     

     

     	
Spolu							
*	Riadne opečiatkované kópie dokumentárnych dôkazov výdavkov by mali byť priložené ku kópii žiadosti o platbu poslanej národnému autorizačnému zástupcovi.

Vykonané inšpekcie a kontroly (dodatok III.1 FM)	
Fyzická inšpekcia	Dátum: 	     	Zodpovedný subjekt:      
Zistenia:      
	
	Dátum: 	     	Zodpovedný subjekt:      
Zistenia:      
	
	Dátum: 	     	Zodpovedný subjekt:      
Zistenia:      
	
Finančná inšpekcia	Dátum: 	     	Zodpovedný subjekt:      
Zistenia:      
	
	Dátum: 	     	Zodpovedný subjekt:      
Zistenia:      
	
	Dátum: 	     	Zodpovedný subjekt:      
Zistenia:      	

			Príloha III.3b

Vzor na predloženie monitorovaciemu výboru

Monitorovací hárok ISPA

A.	Identifikácia opatrenia

Názov opatrenia:	     
Subjekt zodpovedný za realizáciu:	     
Kód opatrenia ISPA:	     
Finančné memorandum č. 	     	Dátum: 	     
Podiel pomoci ISPA:	     

B.	Finančná realizácia	Plán platieb	Mena: €
Rok	Celkové oprávnené výdavky	Realizované platby	Budúce výdavky	Celkové výdavky	Odchýlka/celkové náklady v %
(9)=((7)-(2))/
/súčet (2)	
	Pôvodne prijatý odhad	Aktuálne prijatý odhad	(doposiaľ)	(%) (3)/(2)	(od dátumu)	(%) (5)/(2)	(7)=(3)+(5)	(%) (7)/(2)		
	(1)	(2)	(3)	(4)	(5)	(6)	(7)	(8)	(9)	
2000	     	     	     	     	     	     	     	     	     	
2001										
2002										
2003										
2004										
2005										
2006										
Spolu										

Navrhovaná zmena finančného plánu         Áno		Nie       
Už predložené EC dňa:        
Má sa predložiť EC dňa:           

Na prezentáciu na monitorovacom výbore (pripojte plán a dôvody zmien)	

C.	Realizácia podľa kategórií výdavkov
Kategória výdavkov (podľa žiadosti o platbu)*	Aktuálne rozhodnutie	Realizované platby	Budúce výdavky	Celkové výdavky	
		(doposiaľ)	(%) (2)/(1)	(od dátumu)	(%) (4)/(1)	(6)=(2)+(4)	(%) (6)/(1)	
	(1)	(2)	(3)	(4)	(5)	(6)	(7)	
Plánovanie/projektovanie		     	     	     	     	     	     	
Príprava staveniska								
Hlavné práce								
Stroje a zariadenia								
Technická pomoc								
Dohľad								
Iné (uveďte)								
Spolu								
*	Je vhodné ďalšie rozdelenie podľa kontraktov

D.	Fyzická realizácia
Typ prác	Fyzické ukazovatele	Fyzická realizácia do predchádzajúceho monitorovacieho výboru	Pokrok vo fyzickej realizácii od posledného výboru	Celková fyzická realizácia do tohto monitorovacieho výboru	Miera fyzickej realizácie v %	Fyzická realizácia do dokončenia opatrenia	
	Jednotka	Množstvo						
		(1)	(2)	(3)	4 = (2)+(3)	(5)=(4)/(1)	(6)	

								

								
								
*	Je vhodné ďalšie rozdelenie podľa kontraktov

E.	Dôvody rozdielov a oneskorení	

     

	

 F.	Očakávaný dátum dokončenia

 V počiatočnom FM	     
 V aktuálnom FM	     
 Očakávaný dátum dokončenia	     
 Úprava dátumu, ktorá sa má navrhnúť na monitorovacom výbore:	     

V prípade potreby pripojte informácie týkajúce sa:
•	udeľovania kontraktov
•	environmentálnych záležitostí
•	podmienok stanovených vo finančnom memorande
•	informácie o propagácii a publicite
•	hlavné vzniknuté problémy

Príloha III.3.c

Vzor na zavedenie úpravy
Návrh úpravy ISPA

Subjekt zodpovedný za realizáciu: 	     

1.	Identifikácia opatrenia

Názov opatrenia:	     
Subjekt zodpovedný za realizáciu:	     
Kód opatrenia ISPA:	     
Finančné memorandum č. 	     	Dátum: 	     
Podiel pomoci ISPA:	     

2. 	Zmena dátumu dokončenia

Aktuálny dátum dokončenia:	     	Navrhovaný dátum dokončenia: 	     

3.	Navrhované zmeny finančného plánu (*)		Mena: €	
	Celkové kvalifikované výdavky podľa aktuálneho FM	Vynaložené kvalifikované výdavky alebo prognózované celkové výdavky	
2000	     		
2001			
2002			
2003			
2004			
2005			
2006			
Spolu			

Žiadosť o zvýšenie pomoci 	Áno		Nie	
Suma požadovaného zvýšenia (keď sa hodí) v €		     

(*) pripojte upravený finančný plán	

4.	Zmeny v kvalifikovaných nákladoch opatrenia		   	Mena: €
Kategória výdavkov	Aktuálne celkové kvalifikované náklady	Požadovaná zmena	Navrhované celkové kvalifikované náklady	
Plánovanie/projektovanie	     	     	     	
Príprava staveniska				
Hlavné práce	     	     	     	
Stroje a zariadenia	     	     	     	
Technická pomoc				
Dohľad				
Iné (uveďte)				
Spolu	     	     	     	
*	Je vhodné ďalšie rozdelenie podľa kontraktov

5.	Zmeny vo fyzických ukazovateľoch
Typ prác	Jednotka	Aktuálny odhad času do dokončenia	Navrhované	

				

6. 	Zmeny v charakteristikách opatrenia

7. 	Dôvody navrhovaných zmien

Návrh úpravy: 	     

Dátum predloženia návrhu úpravy:	     

Podpis NIC:

Príloha III.4

Dohoda o minimálnych požiadavkách finančnej kontroly platných pre opatrenia s pomocou ISPA

Časť 1

Dohoda o minimálnych požiadavkách finančnej kontroly platných pre opatrenia s pomocou ISPA (ďalej len MPFK) bude platiť pre finančnú pomoc poskytovanú podľa tohto finančného memoranda a realizovanú administratívou prijímajúcej krajiny.

Časť 2

1.	Riadiace a kontrolné systémy prijímajúcich krajín:

	(a)	zabezpečia riadnu realizáciu foriem pomoci v súlade s cieľmi správneho finančného riadenia;
	(b)	poskytnú uspokojivé vysvetlenie odôvodnenosti žiadostí o priebežné a konečné platby na základe skutočne vynaložených výdavkov;
	(c)	poskytnú dostatočnú auditnú stopu;
	(d)	uvedú organizáciu zodpovedností a najmä kontrol použitých na rôznych úrovniach na zaručenie platnosti potvrdení;
	(e)	uľahčia identifikáciu možných slabín alebo rizík v realizácii akcií a projektov;
	(f)	zabezpečia, aby sa prijali nápravné opatrenia na odstránenie slabín, rizík alebo nezrovnalostí identifikovaných v priebehu realizácie projektu, najmä v súvislosti s finančným riadením.

2.	Na účely MPFK sú dostatočnou auditnou stopou také záznamy, ktoré zodpovedajú popisu uvedenému v prílohe A.

Časť 3

1.	Prijímajúce krajiny budú organizovať kontroly opatrení a projektov (ďalej len kontroly) vcelku alebo na základe vhodných vzoriek, ktoré budú určené najmä na:

	(a)	overenie efektívnosti zavedených riadiacich a kontrolných systémov;
	(b)	selektívne overenie, na základe analýzy rizík, deklarácií výdavkov uskutočnených na rôznych príslušných úrovniach.

2.	Prijímajúce krajiny sa budú snažiť rovnomerne rozložiť realizáciu kontrol počas príslušného obdobia.

3. 	Pri výbere vzorky opatrení a projektov, ktoré sa podrobia kontrole, sa bude brať do úvahy nasledujúce:

	(a)	potreba kontrolovať vhodnú zmes typov a veľkostí projektov;
	(b)	akékoľvek rizikové faktory, ktoré identifikovali národné kontroly alebo kontroly Spoločenstva;
	(c)	koncentrácia projektov pod istými realizačnými orgánmi alebo istými konečnými príjemcami, aby hlavné realizačné orgány a koneční príjemcovia podliehali rovnakej pravdepodobnosti kontroly pred uzavretím každého projektu.

Časť 4

Prostredníctvom kontrol sa prijímajúce krajiny budú snažiť o overenie nasledujúceho:

(a)	praktická aplikácia a účinnosť riadiacich a kontrolných systémov;

(b)	pre adekvátny počet účtovných záznamov korešpondenciu týchto záznamov s podkladovými dokumentmi na úrovni konečného príjemcu a sprostredkujúcich orgánov;

(c)	prítomnosť dostatočnej auditnej stopy;

(d)	pre adekvátny počet výdavkových položiek, že povaha a načasovanie relevantných výdavkov (záväzkov a platieb) zodpovedá požiadavkám Spoločenstva, schváleným fyzickým charakteristikám projektu a prácam skutočne vykonaným;

(e)	že využitie alebo plánované využitie projektu je v súlade s využitím opísaným v žiadosti o spolufinancovanie Spoločenstva;

(f)	že finančné príspevky sú v rámci limitov upravených finančným memorandom a vyplácajú sa konečným príjemcom bez akýchkoľvek zrážok alebo neodôvodnených oneskorení;

(g)	že bolo skutočne sprístupnené príslušné národné spolufinancovanie;

(h)	že spolufinancované opatrenia boli implementované v súlade s ustanoveniami finančného memoranda týkajúceho sa subvencovaného opatrenia.

Časť 5

Kontroly určia, či sú akékoľvek nájdené problémy systémového charakteru, či nesú riziko ďalších; budú identifikovať aj príčiny takých situácií, akékoľvek ďalšie skúmanie, ktoré bude prípadne potrebné, a potrebné nápravné a preventívne opatrenia.

Časť 6

Každá prijímajúca krajina a Komisia uskutoční konzultáciu aspoň raz za rok s cieľom koordinovať svoje programy kontrol, aby sa maximalizoval priaznivý účinok na celkové prostriedky venované na kontroly na národnej úrovni a úrovni Spoločenstva. Tieto konzultácie budú pokrývať techniky analýzy rizík, ktoré sa majú použiť, a vezmú do úvahy posledné kontroly, správy a komunikáciu zo strany národných orgánov, Komisie a Európskeho dvora audítorov.

Časť 7

1.	Prijímajúce krajiny zabezpečia vyšetrenie a uspokojivé riešenie zrejmých nezrovnalostí hlásených po národných kontrolách alebo kontrolách Spoločenstva.

2.	Ak zrejmá nezrovnalosť nebude uspokojivo riešená do šiestich mesiacov od nahlásenia príslušnému realizačnému orgánu, prijímajúca krajina bude informovať Komisiu o situácii, pokiaľ tak už neurobila podľa dodatku III.5.

3.	Na účely odsekov 1 a 2 bude „uspokojivé riešenie“ znamenať prezentáciu dostatočných dôkazov, že zrejmá nezrovnalosť neexistuje alebo bola odstránená, konečným príjemcom alebo realizačným orgánom príslušnej osobe alebo organizácii zodpovednej za kontrolu v prijímajúcej krajine.
	Ak je nezrovnalosť systémového charakteru, uspokojivé riešenie bude ďalej znamenať prijatie potrebných krokov na nápravu prípadov, ktoré neboli individuálne identifikované kontrolami, a na prevenciu opakovaného výskytu.
4.	Dôkazy spomínané v odseku 3 môžu pozostávať z kópií účtovných záznamov a podkladových dokumentov alebo akýchkoľvek iných potrebných prvkov.

Časť 8

1.	Najneskôr v čase požiadavky na konečnú platbu za subvencované opatrenie predložia prijímajúce krajiny Komisii výkaz, ktorého orientačný vzor je uvedený v prílohe B, vypracovaný osobou alebo organizáciou funkčne nezávislou od realizačnej funkcie. Výkaz zhrnie závery kontrolných skúmaní uskutočnených v predchádzajúcich rokoch a poskytne celkový záver v súvislosti s opodstatnenosťou požiadavky na konečnú platbu a legálnosťou a korektnosťou operácií, ktoré sú podkladom záverečnej deklarácie výdavkov.

2.	Ak existencia významných slabín v riadení alebo kontrole alebo vysoký výskyt nezrovnalostí nebude umožňovať poskytnutie pozitívneho celkové uistenia v súvislosti s opodstatnenosťou požiadavky na konečnú platbu, tieto okolnosti sa uvedú vo výkaze aj s odhadom rozsahu problému a jeho finančného dosahu.
	V takom prípade môže Spoločenstvo požiadať o vykonanie ďalšej kontroly s cieľom identifikovať a odstrániť nezrovnalosti v priebehu daného časového obdobia.

Časť 9

Prijímajúce krajiny budú informovať Komisiu do 30. júna každého roka a prvý raz najneskôr do 30. júna 2002 o svojej aplikácii MPFK za predchádzajúci kalendárny rok s osobitným odkazom na požiadavky časti 2 a vrátane akéhokoľvek potrebného doplnenia alebo aktualizácie popisu svojich riadiacich a kontrolných systémov vyžadovaných v časti IX dodatku III.1.

Časť 10

Komisia a prijímajúce krajiny budú spolupracovať na zabezpečení toho, aby sa dosiahli ciele tejto dohody v rámci administratívnych opatrení vypracovaných s každou prijímajúcou krajinou.

Časť 11

1.	Osoby alebo organizácie zodpovedné za implementáciu operácií spolufinancovaných Spoločenstvom zabezpečia, aby boli všetky dokumenty a účtovné záznamy vyžadované na kontroly predložené predstaviteľom zodpovedným za kontroly alebo osobám splnomocneným na tento účel.

2.	Predstavitelia zodpovední za kontroly alebo osoby splnomocnené na tento účel môžu vyžadovať, aby sa im poskytli výpisy alebo kópie dokumentov alebo účtovných záznamov spomínaných v odseku 1.

Časť 12

Informácie zhromaždené v priebehu kontrol budú chránené služobným tajomstvom v súlade s relevantnými ustanoveniami národného zákona a zákona Spoločenstva. Nesmú sa poskytnúť žiadnym osobám iným ako tým, ktoré ich z dôvodu svojich povinností v prijímajúcich krajinách alebo inštitúciách Spoločenstva musia poznať na účely vykonávania týchto povinností.

Časť 13

Predstavitelia Komisie budú mať prístup ku všetkým dokumentom pripraveným na kontroly alebo po kontrolách vykonaných pod MPFK a k súčasnému dátumu vrátane tých, ktoré sú uložené v systémoch spracovania dát.

Časť 14

Nič v tejto dohode o MPFK nebude brániť prijímajúcim krajinám v aplikácii národných pravidiel kontroly prísnejších ako tu uvedené pravidlá.

Príloha A

INDIKATÍVNY POPIS INFORMAČNÝCH POŽIADAVIEK NA AUDITNÚ STOPU

Dostatočná auditná stopa podľa časti 2 (3) je k dispozícii, keď pre danú formu pomoci:

1.	Účtovné záznamy udržiavané na príslušnej úrovni riadenia poskytujú podrobné informácie o platbách uskutočnených konečnými príjemcami pre každý spolufinancovaný projekt vrátane dátumu účtovného záznamu, sumy každej výdavkovej položky, identifikácie podkladového dokumentu a dátumu a spôsobu platby; záznamy sa opierajú o potrebné dokumentárne dôkazy (napr. faktúry).

2.	V prípade výdavkových položiek týkajúcich sa len čiastočne operácie spolufinancovanej Spoločenstvom je k dispozícii dostatočné odôvodnenie presnosti alokácie sumy medzi operáciami spolufinancovanými Spoločenstvom a inými operáciami. Podobné odôvodnenie je k dispozícii aj pre typy výdavkov, ktoré sa uznávajú ako kvalifikované v rámci limitov alebo úmerne k iným nákladom.

3.	Technické a finančné plány projektu, správy o postupe, dokumenty týkajúce sa schválenia grantu, postupy tendrov a kontraktácie atď. sú udržiavané k dispozícii na príslušnej úrovni riadenia.

4.	Pri hlásení platieb sprostredkujúcemu orgánu sú informácie uvedené v odseku 1 sumarizované v podrobnom výkaze výdavkov s uvedením všetkých individuálnych výdavkových položiek pre každý projekt spolufinancovaný Spoločenstvom s cieľom sumarizácie celkového potvrdeného súčtu. Tieto podrobné výkazy výdavkov predstavujú podkladové dokumenty účtovných záznamov sprostredkujúcich orgánov.

5.	Sprostredkujúce orgány udržiavajú účtovné záznamy pre každý jednotlivý projekt a pre súhrnné sumy výdavkov vždy potvrdené konečnými príjemcami. Pri nahlasovaní zástupcovi uvedenému v časti III (9) dodatku III sprostredkujúce orgány predložia zoznam projektov schválených v rámci každej formy pomoci spolu s informáciami pre každý jednotlivý projekt obsahujúcimi úplnú identifikáciu projektu a konečného príjemcu, dátum schválenia grantu, alokované a vyplatené sumy, pokryté obdobia výdavkov a sumy výdavkov podľa opatrení a podprogramov. Tieto informácie predstavujú podkladovú dokumentáciu účtovných záznamov určeného orgánu a sú základom na prípravu deklarácií výdavkov, ktoré sa predložia Komisii.

6.	V prípade konečných príjemcov podliehajúcich priamo určenému orgánu podrobné výkazy výdavkov spomínané v odseku 4 predstavujú podkladovú dokumentáciu účtovných záznamov určeného orgánu, ktorý je zodpovedný za vypracovanie zoznamu projektov uvedeného v odseku 5.

7.	V prípade, že medzi konečným príjemcom a určeným orgánom pôsobí viac ako jeden sprostredkujúci orgán, každý sprostredkujúci orgán musí mať pre svoju oblasť zodpovednosti podrobné výkazy súm výdavkov spracovaných na nižšej úrovni, ktoré sa použijú ako podkladová dokumentácia pre jej vlastné účtovné záznamy, z ktorých bude vykazovať nahor aspoň sumarizáciu výdavkov pre každý jednotlivý projekt.

8.	V prípadoch iných modelov organizácie riadiacich a informačných postupov vrátane počítačových dátových prenosov všetky dotknuté orgány získajú dostatočné informácie z nižšej úrovne, aby podložili svoje účtovné záznamy a sumy nahlasované nahor, čím sa zabezpečí dostatočná auditná stopa od súčtových súm potvrdených Komisii po individuálne výdavkové položky a podkladové dokumenty na úrovni konečného príjemcu.

Príloha B

Indikatívny vzor pre výkaz, ktorý sa priloží k požiadavke na konečnú platbu

Európskej komisii
Generálne riaditeľstvo
REGIO 

Vec:	>Číslo opatrenia s pomocou ISPA a miesto<

1.	Podpísaný(-á) ................... (názov štátu, funkcia a úrad) potvrdzujem, že som preskúmal(-a) konečnú deklaráciu platieb na ................... (uveďte opatrenie s pomocou ISPA a príslušné obdobie) spolu s požiadavkou na Komisiu na vyplatenie zostatku pomoci Spoločenstva.

ROZSAH KONTROL

2.	Vykonal(-a) som kontrolné preskúmanie v súlade s ustanoveniami MPFK. Naplánoval(-a) a vykonal(-a) som preskúmanie s cieľom získať primerané uistenie, či záverečná deklarácia výdavkov a požiadavka na vyplatenie zostatku pomoci Spoločenstva neobsahujú podstatné nezrovnalosti ............................. (stručne opíšte praktické kroky prijaté na vykonanie kontroly).

ZISTENIA

3.	Rozsah kontrolného preskúmania bol obmedzený nasledovným:
	(a)	
	(b)	
	(c)	atď.
	(Uveďte akékoľvek obmedzenia kontrolného preskúmania, napríklad systémové problémy, slabiny v riadení, chýbajúcu auditnú stopu, chýbajúcu podkladovú dokumentáciu, prípady v právnom konaní atď.; odhadnite sumy výdavkov ovplyvnené týmito obmedzeniami a príslušnej pomoci Spoločenstva).

4.	Toto kontrolné preskúmanie spolu so závermi akýchkoľvek ďalších národných kontrol alebo kontrol Spoločenstva, ku ktorým som mal(-a) prístup, odhalili nízky/vysoký (uveďte podľa skutočnosti; ak vysoký, vysvetlite) výskyt chýb/nezrovnalostí. Všetky nahlásené chyby/nezrovnalosti boli uspokojivo riešené riadiacimi orgánmi a zjavne neovplyvňujú sumu splatnej pomoci Spoločenstva s nasledujúcimi výnimkami:
	(a)	
	(b)	
	(c)	 atď.
	(Uveďte chyby/nezrovnalosti, ktoré neboli uspokojivo riešené, a pre každý prípad možný systémový charakter a rozsah problému a sumy pomoci Spoločenstva, ktorých sa to zrejme týka.)

ZÁVER

Buď – ak neexistujú žiadne obmedzenia kontrolného preskúmania, výskyt nájdených chýb je nízky a všetky problémy boli uspokojivo riešené:

5 (a) 	Vo svetle kontrolného preskúmania a záverov akýchkoľvek iných národných kontrol alebo kontrol Spoločenstva, ku ktorým som mal(-a) prístup, zastávam názor, že konečná deklarácia výdavkov vo všetkých podstatných ohľadoch korektne predstavuje výdavky uskutočnené v súlade s regulačnými a programovými ustanoveniami, a požiadavka na Komisiu na vyplatenie zostatku pomoci Spoločenstva je zrejme opodstatnená.

	Alebo – ak existujú isté obmedzenia kontrolného preskúmania, ale výskyt chýb nie je vysoký, alebo ak existujú problémy, ktoré neboli uspokojivo riešené:

5 (b) S výnimkou záležitostí uvedených v bode 3 vyššie a (alebo) chýb/nezrovnalostí, ktoré zrejme neboli uspokojivo riešené, ako je uvedené v bode 4, zastávam názor, na základe kontrolného preskúmania a záverov všetkých ostatných národných kontrol alebo kontrol Spoločenstva, ku ktorým som mal(-a) prístup, že konečná deklarácia výdavkov vo všetkých podstatných ohľadoch korektne predstavuje výdavky uskutočnené v súlade s regulačnými a programovými ustanoveniami, a požiadavka na Komisiu na vyplatenie zostatku pomoci Spoločenstva je zrejme opodstatnená.

	Alebo – ak existujú významné obmedzenia kontrolného preskúmania alebo výskyt nájdených chýb je vysoký, aj keď nahlásené chyby/nezrovnalosti boli uspokojivo riešené:

5(c)	Vo svetle záležitostí uvedených v bode 3 a (alebo) vzhľadom na vysoký výskyt chýb odhalený v bode 4 nemôžem vysloviť názor na konečnú deklaráciu výdavkov a požiadavku na Komisiu na vyplatenie zostatku pomoci Spoločenstva.

PRÍLOHA III.5

Dohoda
o nezrovnalostiach, vymáhaní neoprávnene prijatých súm v rámci ISPA a kontroly na mieste

Časť 1
Táto dohoda neovplyvní aplikáciu pravidiel v prijímajúcich krajinách týkajúcich sa trestného konania alebo justičnej spolupráce medzi prijímajúcimi krajinami, Komisiou a prijímajúcimi krajinami v trestných záležitostiach.

Časť 2

(1)	Prijímajúce krajiny oznámia Komisii do 3 mesiacov od nadobudnutia účinnosti finančného memoranda:

	-	ustanovenia zakotvené zákonom, predpisom alebo administratívnym opatrením pre aplikáciu opatrení s pomocou v rámci ISPA;

	-	zoznam orgánov a subjektov zodpovedných za aplikáciu opatrení, hlavné ustanovenia týkajúce sa úlohy a funkcie týchto orgánov a subjektov a postupov, za ktorých aplikáciu sú zodpovedné.

(2)	Prijímajúce krajiny urýchlene oznámia Komisii akékoľvek zmeny informácií poskytnutých podľa odseku 1.

(3)	Komisia preštuduje oznámenia prijímajúcich krajín a bude ich informovať o záveroch, ktoré z nich mieni vyvodiť. Ostane v kontakte s prijímajúcimi krajinami v rozsahu potrebnom na plnenie tejto časti.

Časť 3

„Nezrovnalosť“ bude znamenať akékoľvek porušenie ustanovenia finančného memoranda pochádzajúce z konania alebo zanedbania konania hospodárskym prevádzkovateľom, ktoré má alebo malo by účinok ovplyvnenia všeobecného rozpočtu Spoločenstiev, alebo porušenie relevantného národného zákona alebo porušenie neoprávnenou výdavkovou položkou.

Časť 4

(1)	Počas dvoch mesiacov nasledujúcich po skončení každého štvrťroka budú prijímajúce krajiny hlásiť Komisii, Európskemu úradu pre boj proti podvodom, akékoľvek nezrovnalosti, ktoré boli predmetom počiatočných administratívnych alebo justičných vyšetrovaní.

	S týmto cieľom čo najskôr poskytnú údaje týkajúce sa:

	-	podrobností opatrenia, na ktoré bola poskytnutá pomoc ISPA,
	-	ustanovenia, ktoré bolo porušené, povahy a sumy výdavku; v prípadoch, kedy sa neuskutočnila žiadna platba, súm, ktoré by sa neopodstatnene vyplatili, keby sa nezrovnalosť nebola odhalila, s výnimkou prípadov, kedy sa chyba alebo nedbalosť zistí pred uskutočnením platby a nemá za následok žiadne administratívne alebo justičné tresty,
	-	celkovej sumy a jej rozdelenia medzi rôzne zdroje financovania,
	-	obdobia, počas ktorého sa nezrovnalosť spôsobovala, alebo momente, počas ktorého sa spôsobila,
	-	praktík používaných pri dopúšťaní sa nezrovnalosti,
	-	spôsobu, ktorým sa nezrovnalosť odhalila,
	-	národných orgánov alebo subjektov, ktoré vypracovali oficiálnu správu o nezrovnalosti,
	-	finančných dôsledkov, prípadného pozastavenia platieb a možností ich vymáhania,
	-	dátumu a zdroja prvej informácie vedúcej k podozreniu, že dochádza k nezrovnalosti, dátumu, keď bola vypracovaná oficiálna správa o nezrovnalosti, prípadne prijímajúcej krajiny a zainteresovaných tretích krajín,
	-	identity zainteresovaných fyzických a právnických osôb s výnimkou prípadov, kedy taká informácia nie je relevantná pri boji s nezrovnalosťami vzhľadom na charakter príslušnej nezrovnalosti.

(1)	Keď niektoré z informácií spomínaných v odseku 1 a najmä tie, ktoré sa týkajú praktík používaných pri dopúšťaní sa nezrovnalosti a spôsobu, ktorým sa odhalili, nebudú k dispozícii, prijímajúce krajiny v maximálnej možnej miere zabezpečia chýbajúce informácie pri podávaní nasledujúcich štvrťročných správ o nezrovnalostiach Komisii.

(2)	Ak národné ustanovenia upravujú utajenie vyšetrovania, komunikovanie informácií bude podliehať povoleniu kompetentného súdu.

Časť 5

Každá prijímajúca krajina bude urýchlene hlásiť Komisii a v prípade potreby dotknutým členským štátom akékoľvek zistené alebo predpokladané nezrovnalosti, keď existuje obava, že:

-	Môžu veľmi rýchlo mať odozvu mimo jej územia a/alebo
-	Ukazujú, že bola použitá nová nesprávna praktika.

Časť 6

Počas dvoch mesiacov po skončení každého štvrťroka budú prijímajúce krajiny informovať Komisiu s odkazom na akékoľvek predchádzajúce správy vypracované podľa časti 4 o postupoch zavedených po zistení všetkých skôr nahlásených nezrovnalostí a o dôležitých zmenách z nich vyplývajúcich vrátane:

-	súm, ktoré boli spätne získané alebo ktorých spätné získanie sa očakáva,
-	predbežných opatrení prijatých prijímajúcimi krajinami na zabezpečenie spätného získania neopodstatnene vyplatených súm,
-	justičných a administratívnych postupov zavedených s cieľom vymôcť neopodstatnene vyplatené sumy a uvaliť sankcie,
-	dôvodov akéhokoľvek upustenia od vymáhacích postupov; Komisia bude pokiaľ možno o tom informovaná skôr, ako sa také rozhodnutie prijme,
-	akéhokoľvek upustenia od trestného stíhania.

Prijímajúce krajiny oznámia Spoločenstvu administratívne alebo súdne rozhodnutia alebo ich hlavné body v súvislosti s ukončením týchto postupov. 

Časť 7

Ak nebudú existovať žiadne nezrovnalosti, ktoré by sa mohli nahlásiť za referenčné obdobie, prijímajúce krajiny budú o tom informovať Komisiu v priebehu toho istého časového limitu, ktorý je uvedený v časti 4 (1).

Časť 8

Keď sa kompetentné orgány prijímajúcej krajiny na výslovné požiadanie Komisie rozhodnú iniciovať alebo pokračovať v právnom konaní s cieľom vymôcť neopodstatnene vyplatené sumy, Komisia sa môže rozhodnúť uhradiť prijímajúcim krajinám celé súdne náklady alebo časť súdnych nákladov a nákladov vyplývajúcich priamo z právneho konania po predložení dokumentárnych dôkazov aj v prípade, kedy bude také konanie neúspešné.

Časť 9

1)	Komisia bude udržiavať vhodné kontakty s dotknutou prijímajúcou krajinou s cieľom doplniť poskytnuté informácie o nezrovnalostiach uvedených v časti 4, o postupe uvedenom v časti 6 a najmä o možnosti spätného získania prostriedkov.

2)	Nezávisle od kontaktov spomenutých v odseku 1 bude Komisia informovať prijímajúce krajiny, keď povaha nezrovnalosti bude naznačovať možnosť výskytu rovnakých alebo podobných praktík v prijímajúcich krajinách.

3)	Komisia bude organizovať informačné stretnutia na úrovni Spoločenstva pre zástupcov prijímajúcich krajín, aby s nimi preskúmala informácie získané podľa častí 4, 5 a 6 a podľa odseku 1 tejto časti a najmä v súvislosti so skúsenosťami z nich získanými v spojitosti s nezrovnalosťami, preventívnymi opatreniami a právnym konaním.

4)	Na požiadanie prijímajúcej krajiny alebo Komisie budú prijímajúce krajiny a Komisia navzájom konzultovať s cieľom odstrániť akékoľvek medzery v zákonoch škodlivé pre záujmy Spoločenstva, ktoré sa ukázali v priebehu vynucovania účinných ustanovení. 

Časť 10

Komisia bude pravidelne informovať prijímajúce krajiny v rámci prevencie podvodov o rozsahu prostriedkov postihnutých nezrovnalosťami, ktoré boli odhalené, a o rôznych kategóriách nezrovnalostí rozdelených podľa typu a výskytu. 

Časť 11

(1)	Prijímajúce krajiny a Komisia prijmú potrebné opatrenia na zabezpečenie toho, aby informácie, ktoré si vymenia, ostali dôverné.

(2)	Informácie spomínané v tejto dohode sa najmä nesmú posielať osobám iným ako tým v prijímajúcich krajinách alebo v inštitúciách Spoločenstva, ktorých povinnosti vyžadujú, aby k nim mali prístup, pokiaľ na to neposkytnú výslovný súhlas prijímajúce krajiny, ktoré príslušné informácie poskytli.

(3)	Mená fyzických alebo právnických osôb sa môžu poskytnúť ďalším prijímajúcim krajinám alebo inštitúcii Spoločenstva len vtedy, keď je to potrebné na zabránenie alebo stíhanie nezrovnalosti alebo na určenie toho, či došlo k nezrovnalosti.

(4)	Informácie poskytnuté alebo získané v akejkoľvek forme podľa tejto dohody budú kryté služobným tajomstvom a budú sa chrániť rovnako, ako sa chránia podobné informácie národnou legislatívou prijímajúcej krajiny, ktorá ju prijala, a príslušnými ustanoveniami platnými pre inštitúcie Spoločenstva.

Okrem toho sa tieto informácie nesmú použiť na akýkoľvek účel iný ako na tie, ktoré sú upravené touto dohodou, pokiaľ orgány, ktoré ich poskytli, na to nedajú svoj výslovný súhlas, a za predpokladu, že ustanovenia účinné v prijímajúcich krajinách, v ktorých sa má nájsť orgán – príjemca informácie, nezakazujú takú komunikáciu alebo použitie.

(5)	Odseky 1 až 4 nebránia použitiu informácií získaných podľa tejto dohody v akýchkoľvek právnych konaniach následne začatých pre nedodržanie pravidiel Spoločenstva v tejto oblasti predvstupovej pomoci. Kompetentný orgán prijímajúcich krajín, ktorý poskytol túto informáciu, bude o takom jej použití bezodkladne informovaný.

(6)	Keď prijímajúca krajina bude informovať Komisiu, že sa ukázalo, že fyzická alebo právnická osoba, ktorej meno bolo oznámené Komisii podľa tejto dohody, nie je zapojená do žiadnej nezrovnalosti, Komisia bude o tom urýchlene informovať všetkých, ktorým toto meno oznámila podľa tejto dohody. Na takú osobu sa potom prestane nazerať, na základe predchádzajúceho oznámenia, ako na osobu zapojenú do príslušnej nezrovnalosti.

Časť 12

Spätne získané sumy si rozdelí prijímajúca krajina a Spoločenstvo podľa podielov spolufinancovania úmerne k výdavkom, ktoré im už vznikli. 

Časť 13

Kontroly a inšpekcie na mieste vykonávané s cieľom chrániť finančné záujmy Spoločenstva proti nezrovnalostiam definovaným v časti 3 bude pripravovať a vykonávať Komisia v úzkej spolupráci s kompetentnými orgánmi príslušnej prijímajúcej krajiny, ktorej bude včas oznámený cieľ a účel kontrol a inšpekcií s odkazom na tento dodatok, aby mohla poskytnúť všetku potrebnú pomoc. V záujme toho sa zástupcovia príslušnej prijímajúcej krajiny môžu zúčastňovať na kontrolách a inšpekciách na mieste.

Okrem toho, ak si to želá príslušná prijímajúca krajina, kontroly a inšpekcie na mieste môže vykonávať spoločne Komisia a kompetentné orgány prijímajúcej krajiny.

Časť 14

Kontroly a inšpekcie na mieste bude vykonávať Komisia so zameraním na hospodárskych prevádzkovateľov, konkrétne fyzické alebo právnické osoby a ďalšie subjekty, ktorým bola udelená právna subjektivita, keď existujú dôvody myslieť si, že sa dopustili nezrovnalostí.

Aby sa Komisii uľahčilo vykonávanie takých kontrol a inšpekcií, od hospodárskych prevádzkovateľov sa bude vyžadovať poskytnutie prístupu do priestorov, na pozemky, dopravné prostriedky a iné objekty používané na účely činnosti.

Keď to bude striktne potrebné, aby sa určilo, či došlo k nezrovnalosti, Komisia môže vykonať kontroly a inšpekcie na mieste u iných dotknutých hospodárskych prevádzkovateľov, aby získala prístup k relevantným informáciám, ktorými disponujú títo prevádzkovatelia, o skutočnostiach podliehajúcich kontrolám a inšpekciám na mieste.

Časť 15

(1)	Kontroly a inšpekcie na mieste sa budú vykonávať z poverenia a pod zodpovednosťou Komisie jej predstaviteľmi a inými zástupcami riadne splnomocnenými príslušnými nariadeniami Komisie, ďalej len „inšpektori Komisie“. Osoby dané k dispozícii Komisii prijímajúcou krajinou ako dočasne pôsobiaci národní experti môžu pomáhať pri takých kontrolách a inšpekciách.

	Inšpektori Komisie budú uplatňovať svoje právomoci po preukázaní sa písomným splnomocnením s uvedením ich totožnosti a funkcie spolu s dokumentom uvádzajúcim predmet a účel kontroly alebo inšpekcie na mieste.

	S prihliadnutím na platný zákon Spoločenstva sa bude od nich vyžadovať, aby sa podriadili pravidlám zakotveným zákonom príslušnej prijímajúcej krajiny.

(2)	S prihliadnutím na dohodu príslušnej prijímajúcej krajiny môže Komisia vyhľadať pomoc predstaviteľov prijímajúcich krajín ako pozorovateľov a obrátiť sa na externé subjekty konajúce v rámci jej zodpovednosti o poskytnutie technickej pomoci.

	Komisia zabezpečí, aby vyššie uvedení predstavitelia a subjekty poskytli všetky záruky v súvislosti s technickou kompetentnosťou, nezávislosťou a dodržiavaním služobného tajomstva.

Časť 16

(1)	Inšpektori Komisie budú mať prístup za rovnakých podmienok ako národní administratívni inšpektori a v súlade s národnou legislatívou ku všetkým informáciám a dokumentácii o príslušných opatreniach, ktoré sú potrebné na riadne vykonanie kontrol a inšpekcií na mieste. Môžu využívať rovnaké inšpekčné nástroje ako národní administratívni inšpektori a najmä kopírovať relevantné dokumenty.

Kontroly a inšpekcie na mieste sa môžu týkať najmä:
	
	-	účtovných kníh a dokumentov ako faktúr, zmlúv, príjmových a výdavkových dokladov, výkazov o spotrebe materiálu a vykonaných prácach a bankových výpisov v držbe hospodárskych prevádzkovateľov,
	- 	počítačových dát,
 	- 	výrobných, baliacich a expedičných systémov a metód,
	- 	fyzických kontrol povahy a množstva tovaru alebo dokončených operácií,
	- 	odberu a kontroly vzoriek,
	- 	postupu prác a investícií, na ktoré bolo poskytnuté financovanie, a využitia dokončených investícií,
	-  	rozpočtových a účtovných dokladov,
	- 	finančnej a technickej realizácie dotovaných projektov.

(2)	V prípade potreby prijímajúca krajina na požiadanie Komisie prijme vhodné preventívne opatrenia v rámci národnej legislatívy, najmä zamerané na zabezpečenie dôkazov.

Časť 17

(1)	Informácie poskytnuté alebo získané v akejkoľvek forme podľa tohto dodatku budú kryté služobným tajomstvom a budú sa chrániť rovnako ako sa chránia podobné informácie národnou legislatívou prijímajúcej krajiny, ktorá ju prijala, a príslušnými ustanoveniami platnými pre inštitúcie Spoločenstva.

	Také informácie sa nesmú poskytovať osobám iným ako tým v rámci inštitúcií Spoločenstva alebo prijímajúcej krajiny, ktorých funkcie vyžadujú, aby ich poznali, a inštitúcie Spoločenstva ich nesmú použiť na účely iné ako na zabezpečenie ochrany finančných záujmov Spoločenstva vo všetkých prijímajúcich krajinách. Keď bude mať prijímajúca krajina v úmysle použiť informácie, ktoré získali jej zástupcovia pri účasti v rámci jej splnomocnenia ako pozorovatelia pri kontrolách a inšpekciách, na iné účely, požiada o súhlas prijímajúcu krajinu, kde boli informácie získané.

(2)	Komisia čo najskôr oznámi kompetentnému orgánu krajiny, na ktorej území sa kontrola alebo inšpekcia na mieste uskutočnila, akékoľvek skutočnosti alebo podozrenia týkajúce sa nezrovnalosti, o ktorých sa dozvie v priebehu kontroly alebo inšpekcie na mieste. V každom prípade sa od Komisie bude vyžadovať, aby vyššie uvedený orgán informovala o výsledku takých kontrol a inšpekcií.

(3)	Inšpektori Komisie zabezpečia, aby pri vypracúvaní svojich správ vzali do úvahy procedurálne požiadavky zakotvené v národnej legislatíve príslušnej prijímajúcej krajiny. K týmto správam budú pripojené materiály a podkladové dokumenty podľa časti 16. Takto pripravené správy možno použiť ako (prípustné) dôkazy v administratívnom alebo súdnom konaní prijímajúcej krajiny, v ktorých sa ich použitie ukáže ako potrebné, rovnakým spôsobom a za tých istých podmienok ako administratívne správy vypracované národnými administratívnymi inšpektormi. Budú podliehať tým istým hodnotiacim pravidlám, ktoré platia pre administratívne správy vypracovávané národnými administratívnymi inšpektormi, a budú mať rovnakú hodnotu ako také správy. Keď sa inšpekcia vykonáva spoločne, národní inšpektori, ktorí sa zúčastnili na činnosti, budú požiadaní o podpísanie správy vypracovanej inšpektormi Komisie.

Časť 18

Keď hospodárski prevádzkovatelia uvedení v časti 14 odmietnu kontrolu alebo inšpekciu na mieste, príslušná prijímajúca krajina konajúc v súlade s národnými pravidlami poskytne inšpektorom Komisie takú pomoc, akú budú potrebovať na to, aby mohli uskutočniť svoju povinnosť pri vykonávaní kontroly alebo inšpekcie na mieste.

Prijatie akýchkoľvek potrebných opatrení v súlade s národnou legislatívou bude spočívať na prijímajúcej krajine.

PRÍLOHA III.6

Požiadavky týkajúce sa informovanosti a publicity

Pravidlá stanovené v dodatku III.6 (strany 47 až 52) o informáciách a publicite sú stále provizórneho charakteru. Pravidlá dohodnuté v tomto finančnom memorande sú preto bez dotknutia pravidiel, ktoré sa budú používať pre iné opatrenia, na ktoré sa poskytuje finančná pomoc ISPA.

PRÍLOHA III.6

Požiadavky týkajúce sa informovanosti a publicity

PRAVIDLÁ O PODROBNÝCH POSTUPOCH PRE INFORMOVANOSŤ A PUBLICITU

1.	Ciele a rozsah

Opatrenia informovanosti a publicity týkajúce sa pomoci z ISPA majú za cieľ:

-	zvýšiť verejné povedomie o aktivitách Európskeho spoločenstva a ich transparentnosť,
	-	informovať potenciálnych príjemcov a odborné organizácie o možnostiach ISPA. Informovanosť a publicita sa bude týkať všetkých projektov, na ktoré ISPA poskytuje finančnú pomoc. Cieľom opatrení informovanosti a publicity bude informovať širokú verejnosť a tiež potenciálnych a konečných príjemcov vrátane:

		-	regionálnych, miestnych a akýchkoľvek iných štátnych orgánov,
		-	hospodárskych a sociálnych partnerov,
		-	mimovládnych organizácií,
		-	prevádzkovateľov a propagátorov projektov,
		-	všetkých ostatných záujemcov

o príležitostiach, ktoré ponúka ISPA.

2.	Všeobecné zásady

Subjekt zodpovedný za implementáciu projektu ISPA (ďalej len „zodpovedný subjekt“) bude zodpovedný za všetky opatrenia publicity na mieste. Publicita sa bude vykonávať v spolupráci s oddeleniami Komisie, ktoré budú informované o opatreniach prijatých s týmto účelom.
Zodpovedný subjekt prijme všetky vhodné administratívne kroky, aby zabezpečil efektívnu aplikáciu týchto postupov a spoluprácu s oddeleniami Komisie.

Opatrenia informovanosti a publicity sa budú prijímať v náležitom čase po rozhodnutí o poskytnutí pomoci z ISPA. Komisia si vyhradzuje právo iniciovať postup na zníženie, pozastavenie alebo zrušenie pomoci z ISPA, ak prijímajúca krajina nesplní svoje záväzky podľa tohto dodatku.

3.	Smernice pre aktivity informovanosti a publicity

Bez ohľadu na podrobné pravidlá stanovené bodom 4 sa budú nasledujúce zásady aplikovať v súlade so všetkými opatreniami informovanosti a publicity:

	3.1	Médiá

		Zodpovedný subjekt bude čo najvhodnejším spôsobom informovať médiá o akciách spolufinancovaných ISPA. V tejto informácii sa korektne odrazí účasť Európskeho spoločenstva.

		S týmto cieľom bude formálne uvedenie projektov a dôležité fázy v ich implementácii predmetom informačných opatrení, najmä vzhľadom na regionálne médiá (tlač, rozhlas a televízia). Treba zabezpečiť vhodnú spoluprácu s delegáciami Komisie v príslušných prijímajúcich krajinách.

	3.2	Informačné podujatia

Organizátori informačných podujatí, napríklad konferencií, seminárov, veľtrhov a výstav v spojení s realizáciou projektov spolufinancovaných z ISPA explicitne uvedú účasť Európskeho spoločenstva. Táto príležitosť by sa mala využiť na vyvesenie zástavy Európskeho spoločenstva v zasadačkách a vytlačenie emblému Európskeho spoločenstva na dokumentoch. Delegácie komisie v prijímajúcich krajinách v prípade potreby pomôžu pri príprave a realizácii takých podujatí.

	3.3	Informačný materiál

Publikácie (napríklad brožúry a letáky) o projektoch alebo podobných opatreniach by mali obsahovať na titulnej strane jasnú indikáciu emblému Európskeho spoločenstva tam, kde je použitý národný, regionálny alebo miestny emblém.

Keď publikácia zahŕňa predslov, mal by byť podpísaný osobou zodpovednou v prijímajúcej krajine a za Komisiu zodpovedným členom Komisie alebo určeným zástupcom, aby bola zrejmá účasť Európskeho spoločenstva. Také publikácie budú uvádzať odkaz na subjekt zodpovedný za informovanie záujemcov.

Vyššie uvedené zásady budú platiť aj pre audiovizuálne a internetové materiály.

4.	Povinnosti prijímajúcich krajín

Informovanosť a publicita bude predmetom koherentného súboru opatrení definovaných subjektom zodpovedným v spolupráci s Komisiou počas celého trvania projektu. Prijímajúce krajiny zabezpečia, aby zástupcovia Komisie vrátane jej delegácií boli zapojení do najdôležitejších verejných aktivít spojených s ISPA.

Pri realizácii projektov zodpovedný subjekt prijme nasledujúce opatrenia na indikáciu účasti ISPA v danom projekte:
	a)	Informácie súvisiace s projektom
	
Prijmú sa opatrenia informovanosti a publicity na mieste, aby sa široká verejnosť upozornila na pomoc Európskeho spoločenstva cez ISPA. Zodpovedný subjekt by mal uverejniť obsah projektov najvhodnejšou formou a zabezpečiť, aby také dokumenty boli rozšírené na miestne, regionálne média a budú ich dávať k dispozícii záujemcom. Opatrenia na 
mieste by mali zahŕňať:

	-	bilboardy postavené na staveniskách,
	-	trvalé pamätné plakety pre infraštruktúru prístupnú verejnosti,

ktoré sa budú inštalovať v súlade s osobitnými postupmi týkajúcimi sa informácií na mieste definovanými ďalej.

	b) 	Všeobecné informácie týkajúce sa ISPA

Na dôvažok k (a) bude zodpovedný subjekt v spojení s národným koordinátorom ISPA zodpovedný za pravidelnú prípravu všeobecných informácií o pomoci ISPA pridelenej vo svojej krajine, zdôrazňujúc realizáciu projektov a dosiahnuté výsledky. Tieto všeobecné informácie by sa mali pripravovať aspoň raz za rok a mali by sa poskytovať Komisii pre jej výročnú správu. Tieto informácie budú mať formu brožúr všeobecného záujmu, profesionálnych audiovizuálnych materiálov (napr. videoklip) a tlačových konferencií na príslušnej úrovni. Tieto informácie zoskupia projekty podľa povahy a/alebo sa sústredia na projekty relevantného záujmu. Mali by sa aktualizovať ročne a doručovať národným a regionálnym televíznym a rozhlasovým staniciam, Komisii a na požiadanie iným záujemcom podľa definície v odseku 1.

5.	Práca monitorovacích výborov

Monitorovacie výbory zabezpečia, aby existovali adekvátne informácie týkajúce sa ich práce. S týmto cieľom bude každý monitorovací výbor informovať médiá tak často, ako to bude považovať za potrebné, o postupe projektov, za ktoré je zodpovedný. Predseda bude zodpovedný za kontakty s médiami a pomoc mu bude poskytovať zástupca Komisie.

Vhodné opatrenia sa tiež prijmú, v spolupráci s Komisiou a jej delegáciami v prijímajúcich krajinách, keď sa budú organizovať dôležité podujatia, napríklad stretnutia na vysokej úrovni alebo inaugurácie.

Zástupcovia Komisie v monitorovacom výbore v spolupráci so zodpovedným subjektom zabezpečia dodržiavanie prijatých ustanovení v súvislosti s publicitou, najmä tých, ktoré sa týkajú bilboardov a pamätných plakiet (pozrite ďalej uvedené osobitné postupy).

Zodpovedný subjekt bude predsedovi monitorovacieho výboru predkladať informácie o opatreniach publicity a vhodné podklady, napríklad fotografie. Kópie takého materiálu sa budú postupovať Komisii.

Predseda výboru bude Komisii postupovať všetky informácie potrebné na zahrnutie do výročnej správy.

6.	Záverečné ustanovenia

Zodpovedný subjekt môže v každom prípade uskutočniť dodatočné opatrenia, ak to bude považovať za vhodné.

Bude konzultovať s Komisiou a informovať ju o svojich iniciatívach, aby sa Komisia mohla vhodne zúčastňovať na ich realizácii.

Aby sa uľahčila implementácia týchto ustanovení, Komisia prostredníctvom svojich delegácií bude na mieste poskytovať pomoc vo forme príručky, ktorá bude pripravená v relevantnom národnom jazyku. Tá bude obsahovať smernice dizajnu v elektronickej forme (CD-ROM) a na požiadanie zainteresovaných zmluvných partnerov bude k dispozícii od zodpovedného subjektu alebo od národného koordinátora ISPA.

Osobitné postupy týkajúce sa bilboardov a pamätných plakiet

Aby sa zabezpečila viditeľnosť projektov ISPA, prijímajúce krajiny zabezpečia, aby sa plnili nasledujúce opatrenia týkajúce sa opatrení informovanosti a publicity.

1.	Bilboardy

Na staveniskách projektov s pomocou ISPA sa postavia bilboardy. Na takých bilboardoch bude vyhradený priestor na indikáciu účasti Európskeho spoločenstva.

Bilboardy musia mať veľkosť, ktorá zodpovedá rozmeru operácie.

Časť bilboardu vyhradená pre Európske spoločenstvo musí vyhovovať nasledujúcim kritériám:

-	bude zaberať aspoň 50% celkovej plochy bilboardu,
-	bude na nej štandardizovaný emblém Európskeho spoločenstva a nasledujúci text, ktorý bude prezentovaný podľa pripojenej tabuľky.

Keď zodpovedný subjekt nepostaví bilboard oznamujúci svoje vlastné zapojenie do financovania projektu, pomoc Európskeho spoločenstva musí byť oznámená na osobitnom bilboarde. V takých prípadoch analogicky platia vyššie uvedené ustanovenia týkajúce sa časti bilboardu vyhradenej pre Európske spoločenstvo.

Bilboardy sa odstránia najneskôr 6 mesiacov po dokončení prác a nahradia sa pamätnou plaketou v súlade s ustanoveniami bodu 2.

2.	Pamätné plakety

Trvalé pamätné plakety budú umiestnené na miestach prístupných širokej verejnosti. Popri embléme Európskeho spoločenstva musia také plakety spomenúť príspevok Európskeho spoločenstva k projektu.

Nasledujúci text by sa mal použiť ako návod k vyžadovanému obsahu:

„Tento projekt bol spolufinancovaný na ...% Európskym spoločenstvom. Pri dokončení v roku ... boli celkové náklady projektu ... (v národnej mene) a celkový príspevok Európskeho spoločenstva bol ... (v národnej mene).“

- PRÍKLAD -

Názov projektu
Miesto

Európsky emblém
	Financovali:

	Európska únia (grant)	… €		…
				(miestna mena)
	IFI (pôžička)	… €		…
				(miestna mena)

Realizačný orgán:	{Ministerstvo…}
	{Úrad pre…}

Vlastník:	{Meno (názov) vlastníka}

Dohľad a riadenie:	{Názov firmy}

Dodávateľ:	{Meno (názov) dodávateľa}